→ Στο ξεκίνημα της προηγούμενης εβδομάδας και εν μέσω πρεμιέρας για την υποχρεωτική ηχογράφηση εντολών, οι επενδυτές προχώρησαν σε τοποθετήσεις. Κέρδη για τους πετρελαϊκούς τίτλους, την Alpha Bank, την Εμπορική και την Εθνική, ενώ αντίθετα απογοήτευσαν ΔΕΗ, Hyatt και Cosmote, με αποτέλεσμα ο Γενικός Δείκτης να κλείσει με άνοδο 0,20% και τζίρο στα 128 εκατ. Ακολούθησε μία ακόμη συνεδρίαση, στην οποία επικράτησαν σταθεροποιητικές τάσεις, με το ενδιαφέρον, μετά και τις θετικές επενδυτικές συστάσεις των ξένων οίκων, να εστιάζεται στις μετοχές του ΟΤΕ και της Cosmote, έτσι ο Γενικός Δείκτης έκλεισε στις 3.379,58 μονάδες ενισχυμένος κατά 0,57%. Την επομένη επικράτησαν σταθεροποιητικές τάσεις, καθώς εν μέσω αρνητικού κλίματος στα ευρωπαϊκά χρηματιστήρια οι επενδυτές προχώρησαν σε οριακές τοποθετήσεις στην υψηλή κεφαλαιοποίηση και κυρίως στις εταιρείες τηλεπικοινωνιών. Ο Γενικός Δείκτης έκλεισε στις 3.389,69 με κέρδη 0,30%, ενώ ο τζίρος παρουσιάστηκε ενισχυμένος και πλησίασε τα 265 εκατ. ευρώ, από τα οποία τα 55,2 αφορούσαν προσυμφωνημένες συναλλαγές. Στη συνέχεια και για μία ακόμη συνεδρίαση, η αγορά αναζήτησε επιμόνως κατεύθυνση, ενώ παρατηρήθηκαν αυξημένες συναλλαγές με ταυτόχρονη κατοχύρωση βραχυπρόθεσμων υπεραξιών. Τελικά ο Γενικός Δείκτης Τιμών, μέσα σε αρνητικό ευρωπαϊκό κλίμα, έκλεισε με απώλειες 1,14%.\n→ Αόριστες μεν, προς τιμήν τους δε! Αναφερόμαστε στις απαντήσεις που μας έστειλε η Λαϊκή Άτταλος ΑΧΕ, σχετικά με τη δικαστική της διαμάχη με επενδυτή, σύμφωνα με τις οποίες «… οι εντολές του πελάτη διαβιβάζονται από την ΑΕΛΔΕ… ελάμβανε ανελλιπώς τις μηνιαίες καταστάσεις λογαριασμού του στη διεύθυνση που είχε δηλώσει… οι ρευστοποιήσεις εντός 30ημέρου δεν αποκλείουν τη δημιουργία χρεωστικών κωδικών…». Ευχαριστούμε για τα καλά τους λόγια, αλλά και πάλι δεν μας απαντάνε: 1) Αν ελέγξανε τις ακριβείς διαδικασίες που ακολουθούσε η συνεργαζόμενη ΑΕΛΔΕ, 2) Αν τα μηνιαία statement προς τον πελάτη ήταν συστημένα και 3) αν εφαρμόζανε τη χρηματιστηριακή νομοθεσία περί 30ημέρου (Ν 3632/28 άρθρο 20 και 26) ή τις σχετικές διατάξεις του Εμπορικού και Αστικού Κώδικα.\n→ Δεν μπορεί να στηρίζεις τον προϋπολογισμό σε ανέφικτες προβλέψεις, γιατί έτσι πρόκειται να οδηγηθείς με μαθηματική ακρίβεια σε αδιέξοδο! Έτσι, για να καταλάβουμε δηλαδή, 3,8% ανάπτυξη και 5,8 % επενδύσεις κρίνονται ως εφικτοί στόχοι;\n→ Πάντως στο θέμα της περαίωσης, ο κ. Ρεγκούζας και οι μηχανισμοί του έδειξαν χαρακτήρα! Ούτε λίγο ούτε πολύ βεβαιώθηκαν 1,69 δισ. ευρώ, όταν ο στόχος ήταν 1,6.\n→ Συμφωνούμε και επαυξάνουμε με τη διαπίστωση του κ. Καλλιώρα, σχετικά με τη συζητούμενη κατάργηση του Τ+3! Όπως κατέθεσε ο βουλευτής της Νέας Δημοκρατίας, «… η κατάργησή του πιθανόν να συμβάλει στην περαιτέρω διαμόρφωση ολιγοπωλιακών συνθηκών στη χρηματιστηριακή αγορά…».\n→ Έτσι για να καταλάβουμε δηλαδή, ο άνεργος και ο χαμηλοσυνταξιούχος της γειτονιάς, αυτός που έχει χρήματα για να προμηθευτεί μόνο μερικά λίτρα πετρελαίου θέρμανσης, θα χρειάζεται απαραίτητα ΑΦΜ; Και όλα αυτά όταν, σύμφωνα με εκτιμήσεις παραγόντων της αγοράς, κατά 20% ακριβότερο σε σχέση με πέρυσι αναμένεται να είναι το πετρέλαιο θέρμανσης!\n→ Επανέρχονται οι ασφαλιστικές εταιρείες και ζητούν μερίδιο από τη διαχείριση των αποθεμάτων των επαγγελματικών ταμείων! Μπορεί κάτι ανάλογο να συμβαίνει στο εξωτερικό, εδώ όμως υπάρχουν οι κατάλληλες υποδομές;\n→ Καλά, κύριε Δρούγκα, ως αρμόδιος υποδιοικητής και πρόεδρος της Αγροτικής ΑΧΕΠΕΥ, δεν γνωρίζετε τίποτα σχετικά με το από 15/04/2002 ιδιωτικό συμφωνητικό εξόφλησης απαιτήσεων, παραίτησης από δικόγραφο; Ποιος πρόεδρος εισηγήθηκε την επιλεκτική αποκατάσταση ζημιάς, η οποία προέρχεται από χρηματιστηριακές συναλλαγές ημέτερου επενδυτή; Ποιος δικηγόρος γνωμάτευσε για τη νομιμότητά του; Μιλάμε για 8.525,63 ευρώ και είναι δημόσιο χρήμα! Ποιοι καλύπτουν ποιους εκεί μέσα και γιατί; Επιτέλους, κ. Δρούγκα, πρέπει να σταματήσει το κρυφτούλι, περιμένουμε τις απαντήσεις σας.\n→ Μετά από τόσα που γράφτηκαν, μεταξύ των οποίων και τα δικά μας, σχετικά με τις διαδικασίες που ακολουθήθηκαν στις προσλήψεις της εισηγμένης εταιρείας Εθνική Ασφαλιστική, αναγκάστηκαν να προβούν σε ανακοινώσεις οι οποίες απλώς επιβεβαιώνουν τα γραφόμενά μας! «… Μοριοδοτήθηκαν 64 εκ των επιτυχόντων ως έχοντες προϋπηρεσία σε ασφαλιστική, εκ των οποίων 28 υπήρξαν εργαζόμενοι σε άλλες ασφαλιστικές…». Δηλαδή οι 64-28 προέρχονται από την Εθνική, έτσι δεν είναι;\n→ Τελικά οι μέτοχοι της μειοψηφίας ή κάποιος από τους παρασκηνιακούς που τυχγάνει πρώην τραπεζίτης, ήταν αυτός που πέτυχε να εκλέξει ως πρόεδρο της Telepassport τον κ. Αποστολόπουλο; Τώρα, όσον αφορά τις εκτελεστικές εξουσίες, οι οποίες αφαιρέθηκαν από τον πρώην πρόεδρο, έχει ο καιρός γυρίσματα.\n→ Είναι δυνατόν σε ένα ευνομούμενο κράτος να υπάρχουν ομάδες που δρουν με εναρμονισμένες πρακτικές κατά των επενδυτών; Αναφερόμαστε για πολλοστή φορά στον Σύνδεσμο των Χρηματιστών (ΣΜΕΧΑ), ο οποίος έχει ξεπεράσει κάθε όριο! Είναι δυνατόν να ζητά αλλαγές στο νομοπαρασκευαστικό έργο; Είναι δυνατόν να μιλά για συντονιστική και επικοινωνιακή πολιτική; Είναι δυνατόν να ομιλεί για παρεμβάσεις σε υποθέσεις που εκκρεμούν στον Άρειο Πάγο; Αν το υπουργείο Οικονομικών, η Επιτροπή Κεφαλαιαγοράς και η Δικαιοσύνη δεν ενδιαφερθούν για τα δικαιώματα των επενδυτών, τότε τι πρέπει να γίνει; Μήπως στη συνάντηση με τον γενικό γραμματέα κ. Μέργο και τον πρόεδρο κ. Πιλάβιο πρέπει να συζητηθεί το θέμα; Έχουμε συνέχεια…\n→ Πόσοι από το λεγόμενο retail μπήκαν στην τελευταία κούρσα των μετοχών της περιφέρειας; Εδώ δεν ισχύει το κάλλιο αργά παρά ποτέ!\n→ Ποιος θα επιστρέψει στους μετόχους τα κεφάλαια της ακυρωθείσας, ως μη σύννομης, αύξησης μετοχικού κεφαλαίου της εισηγμένης Κεράνης; Ποιος ήταν αυτός που ενέκρινε την εν λόγω διαδικασία;\n→ Όταν διαπιστώνονται αποκλίσεις, να λαμβάνεται υπόψη ο μέσος όρος των τιμών! Κάπως έτσι φαίνεται να αντιμετωπίζουν οι ΔΟΥ τις εκκρεμείς υποθέσεις – αντιπαραθέσεις κεφαλαίου.\n→ Ποιοι να είναι οι λόγοι που η Εθνική Τράπεζα αποκτά τέτοια ρευστότητα; 400 εκατ. δολάρια από την πώληση της θυγατρικής της Atlantic Bank of New York, δεν είναι και λίγα!\n→ Σε μια ακόμα συνέντευξη του προέδρου του ΧΑ, έμεινε ανοιχτό το ενδεχόμενο επιστροφής κεφαλαίου από την ΕΧΑΕ! Πώς να μη συμβεί κάτι τέτοιο όταν οι βασικοί μέτοχοι είναι τράπεζες; Με την ευκαιρία, εφόσον το χρήμα ρέει άφθονο, ο Όμιλος Ελληνικά Χρηματιστήρια οργανώνει ένα ακόμα gala, το Διεθνές Συνέδριο Κεφαλαιαγορών.\n→ Επιμένουμε, γιατί δεν μπορούμε να πιστέψουμε ότι δημοσιεύονται οικονομικές καταστάσεις εισηγμένων επιχειρήσεων με λάθη εκ παραδρομής! Πώς να το κάνουμε δηλαδή;\n→ Καλά που υπάρχουν οι κοινοτικές οδηγίες και αναγκάζουν τις τράπεζες να σέβονται τα δικαιώματα των καταναλωτών! Χείρα βοηθείας από το εξωτερικό αποτελούν οι προτάσεις τους για υπαναχώρηση από τη σύναψη δανείου, για πρόωρη αποπληρωμή, καθώς και για καταγγελία συμφωνίας πίστωσης σε περίπτωση ακύρωσης της αγοράς για την οποία χορηγείται η πίστωση.\n→ Στα θετικά η αύξηση του ενεργητικού των 18 εισηγμένων ΑΕΕΧ στο εννεάμηνο! 1,63 δισ. ευρώ δεν είναι και λίγα.\n→ Το πρόστιμο στα φυσικά πρόσωπα για την υπόθεση της Δυναμική Ζωής, ήταν αναμενόμενο! Αυτό που προκάλεσε έκπληξη ήταν εκείνα που επεβλήθησαν στις θυγατρικές εταιρείες των τραπεζών. Καλή συνέχεια.\n→ Υπάρχει σχέση μεταξύ των αδελφών Τσιτσιρίγκου, του Ομίλου της Αγροτικής, της εισηγμένης εταιρείας Αλυσίδας και της ΑΕΛΔΕ Taladian; Ναι, και μάλιστα μεγάλη!\n→ Το Λουξεμβούργο και τα νησιά Καϊμάν είναι κάποιοι από τους φορολογικούς παραδείσους που χρησιμοποιούν οι έλληνες επενδυτές για να δραστηριοποιηθούν ως ξένοι στη χρηματαγορά μας. Πότε, επιτέλους, θα μάθουμε τον πραγματικό αριθμό των ξένων που συμμετέχουν στην αγορά;\n→ Ποιος είναι τελικά ο περίφημος εκκαθαριστής της Domus; Yφίσταται, ναι ή όχι;\n→ Από το αρχικό λουκέτο στην ελεγχόμενη πτώχευση, την ειδική εκκαθάριση, την προστασία από τους πιστωτές, την επαναλειτουργία, την πιθανή πώληση, την επαναδιαπραγμάτευση μετά από 2 έτη! Κάπως έτσι λειτουργούν οι κυβερνήσεις που θέλουν να σώσουν τις επιχειρήσεις τους, όπως εμείς με επιλεκτικές επιδοτήσεις, με δημόσια χρήματα, με κοροϊδία. Βλέπε Parmalat.\n→ Απ’ ό,τι φαίνεται, ακόμα και σήμερα στη Σοφοκλέους μια φήμη είναι ικανή να σπείρει τον πανικό! Οι κάτοχοι προνομιούχων μετοχών δεν φάνηκαν να είναι και τόσο «προνομιούχοι» όταν είδαν την περιουσία τους, χωρίς κανένα λόγο, να παίρνει την κάτω βόλτα.\n→ O Ακόμα δεν μπορούμε να καταλάβουμε τι ακριβώς ζητούν οι τρεις βουλευτές του ΠΑΣΟΚ, οι οποίοι επανέρχονται με επερώτηση στο θέμα της αύξησης του μετοχικού κεφαλαίου της Αγροτικής Τράπεζας, αλλά και της διάθεσης μετοχών στην UBS! Γνωρίζουν τις χρηματοιοικονομικές διαδικασίες ή μήπως θα έπρεπε πρώτα να ενημερωθούν και μετά να προβούν σε ερωτήσεις για τις οποίες αναμένουν απαντήσεις;\n→ Στο ξεκίνημα της προηγούμενης εβδομάδας και εν μέσω πρεμιέρας για την υποχρεωτική ηχογράφηση…


Το νόημα πίσω από τα νούμερα - ΤΑ ΝΕΑ\ntanea.gr > Έντυπες Ειδήσεις > Ελλάδα > Το νόημα πίσω από τα νούμερα\nΤο νόημα πίσω από τα νούμερα\nΜοσχολιού Τζίνα 18 Σεπτεμβρίου 2021 | 05:00\nΣτις 3 Οκτωβρίου του 1991, ο κυβερνήτης του Αρκανσο, ένα γέννημα θρέμμα του αμερικανικού Νότου των φυλετικών διαχωρισμών, της εργατικής τάξης, που μεγάλωσε άσχημα με έναν αλκοολικό πατριό που τον έδερνε, ανέβηκε σε ένα πόντιουμ στο Λιτλ Ροκ, και ανακοίνωσε την πρόθεσή του να είναι υποψήφιος για το προεδρικό χρίσμα του Δημοκρατικού Κόμματος. Σε εκείνο το πρώτο του μήνυμα, απευθύνθηκε στη μεσαία τάξη των ΗΠΑ, υποσχόμενος ότι αν τον εμπιστευτούν θα σταθεί απέναντι σε όλους αυτούς που αγνοούν τις έγνοιες και τις ανησυχίες της. Τα συνθήματα της καμπάνιας του παραμένουν θρυλικά. «Για τον λαό, για την αλλαγή». «Πρώτα οι άνθρωποι». «Είναι η οικονομία, ηλίθιε!». Στις εμφανίσεις του τα μεγάφωνα έπαιζαν ένα τραγούδι του 1977, των Fleetwood Mac, του οποίου το ρεφρέν πάει περίπου ως εξής: «Μη σταματάς να σκέφτεσαι το αύριο/ Μη σταματάς, θα έρθει σύντομα/ Θα είμαστε καλύτερα απ' ό,τι πριν/ Το χθες έφυγε, το χθες έφυγε». Σήμερα κάποιοι υποστηρίζουν ότι ήταν, τελικά, ένας από τους καλύτερους προέδρους όλων των εποχών. Τον λένε Μπιλ Κλίντον. Και ήταν η ενσάρκωση των θεωριών ενός διοπτροφόρου αμερικανοεβραίου πολιτικού επιστήμονα από το Γέιλ που τα πάει πολύ καλά με τους αριθμούς. Ο Στάνλεϊ Γκρίνμπεργκ είναι ο ιδρυτής της διεθνούς εταιρείας ερευνών και επικοινωνίας Greenberg Quinlan Rosner Research και θεωρείται ένας από τους σημαντικότερους «pollsters» του κόσμου. Θα το μεταφράζαμε ως «δημοσκόπος» αλλά δεν αποδίδει την έννοια σωστά. Είναι ένας συνδυασμός επικοινωνιολόγου, συμβούλου πολιτικής στρατηγικής και δημοσκόπου. Αναλύει τα νούμερα και προτείνει ποιες προτεραιότητες πρέπει να έχει μια καμπάνια, σε ποιους να απευθύνεται και με ποιον τρόπο, ποια χαρακτηριστικά του υποψηφίου να αναδεικνύει. Στην Ελλάδα έγινε γνωστός επειδή παρείχε αυτές τις υπηρεσίες στον Κυριάκο Μητσοτάκη ενόψει των εκλογών του 2019, ενώ η παρουσία του στη ΔΕΘ το προηγούμενο Σαββατοκύριακο μαζί με τον Πρωθυπουργό προκάλεσε από αθώα πολιτικά κουτσομπολιά ως θεωρίες συνωμοσίας και κομματικές ανακοινώσεις.\nΟ Γκρίνμπεργκ γεννήθηκε το 1945 στη Φιλαδέλφεια. «Μεγάλωσα ως νέος της εποχής μου, ένα τυπικό παιδί του μεταμοντερνισμού, μια μικρή κουκκίδα της αμερικανικής πολυμορφίας». Ως φέρελπις νέος των Δημοκρατικών συμμετείχε στα κινήματα υπέρ των δικαιωμάτων και κατά του πολέμου και σπούδασε στο πανεπιστήμιο του Μαϊάμι και το Χάρβαρντ πριν αρχίσει να διδάσκει, για μια δεκαετία περίπου, στο Γέιλ. Είναι παντρεμένος από το 1978 με την πολιτικό των Δημοκρατικών Ρόζα ντε Λάουρο, γνωστή για την πολύ προοδευτική ατζέντα της, τα πάρα πολύ εκκεντρικά ντυσίματά της και τα πολύχρωμα μαλλιά της.\nΤο 1985 ο καθηγητής Γκρίνμπεργκ έγραψε μια μελέτη για τους ψηφοφόρους της κομητείας Μακόμπ του Μίσιγκαν η οποία αποτελεί έργο αναφοράς ως σήμερα. Με βάση την ανάλυση αυτή, πρότεινε στους προοδευτικούς Δημοκρατικούς να γίνουν «λαϊκιστές», με την καλή έννοια, αυτή που δεν υπάρχει στη δική μας πολιτική παράδοση, όπου η λέξη, σε αντίθεση με τις ΗΠΑ, έχει μονάχα αρνητική συνδήλωση. Μελετώντας τους πολίτες του Μακόμπ διέγνωσε πως παρά τις διαφορές κουλτούρας που τους χώριζαν, το χρώμα, το μορφωτικό επίπεδο, τις ιδεολογικές αφετηρίες κ.λπ., είχαν σε μεγάλο βαθμό κοινές αγωνίες για την επιβίωση και το μέλλον τους και σχεδόν όλοι τους δυσπιστούσαν απέναντι στο κράτος και τις ελίτ. Από τη μελέτη αυτή προέκυψε κι η φράση «Reagan Democrats» που χρησιμοποιείται ακόμη στις αμερικανικές πολιτικές αναλύσεις, για να περιγράψει εκείνους που μεταπήδησαν από το Δημοκρατικό Κόμμα στον Ρίγκαν, τους Μπους, ακόμη και τον Τραμπ. Σε αντίθεση με αρκετούς πολιτικούς και αναλυτές που τους απεχθάνονται, ο Γκρίνμπεργκ υποστήριξε ότι πρέπει οι Δημοκρατικοί να τους εντάξουν στο αφήγημά τους. Τα ίδια πιστεύει και σήμερα. Στο βιβλίο που εξέδωσε το 2004 με τίτλο «The Two Americas» («Οι δύο Αμερικές»), έγραφε πως «μερικά χρόνια πριν αποφάσισα ότι οι "μάχες κουλτούρας" δεν είναι καλές ούτε για τους Δημοκρατικούς ούτε για τη χώρα». Και σε αυτές τις μάχες και τις λεγόμενες «πολιτικές ταυτοτήτων» αποδίδει πολλές από τις ήττες του κόμματος που υποστηρίζει, μεταξύ αυτών και της Χίλαρι Κλίντον.\nΟ Γκρίνμπεργκ έχει εργαστεί έκτοτε σε πολλές ακόμη καμπάνιες στις ΗΠΑ, τη Λατινική Αμερική, την Αφρική και την Ευρώπη. Εχει συνεργαστεί, μεταξύ άλλων, με τον Μπάρακ Ομπάμα, τον Εχούντ Μπαράκ, τον Νέλσον Μαντέλα, τον Τόνι Μπλερ, τον Γκέρχαρντ Σρέντερ και τους Σοσιαλδημοκράτες της Αυστρίας, όπου οργάνωσε μια καμπάνια που έβλαψε σημαντικά τον ακροδεξιό Γεργκ Χάιντερ.\nΛέγεται πως όταν συμβούλεψε τον Κυριάκο Μητσοτάκη, του είπε να μην ασχολείται με τον Αλέξη Τσίπρα, να μην εμφανιστεί ως «αντι-Τσίπρας», αλλά να προβάλλει μια δική του θετική ατζέντα, τις δικές του πολιτικές, με απεύθυνση προς τη μεσαία τάξη - θα είχε βέβαια ενδιαφέρον να μας ανέλυε κάποτε ποια είναι σήμερα η ελληνική μεσαία τάξη, γιατί μεταξύ μας δυσκολευόμαστε να την ορίσουμε. Σε κάθε περίπτωση, η συνταγή είναι προφανές ότι δούλεψε.\nΟ Στάνλεϊ Γκρίνμπεργκ είναι από εκείνους τους επαγγελματίες που έχουν τέτοια ποσοστά επιτυχίας στην καριέρα τους που ενώ πολλοί έχουν ενστάσεις για τις απόψεις τους, κανείς δεν τολμά να τις υποτιμήσει. Εχει πει όμως και κάτι με το οποίο δύσκολα διαφωνεί κανείς: «Ολοι οι σημαντικοί πολιτικοί απογοητεύουν. Είναι μοιραίο μετά τις εκλογές να έρχεται το αίσθημα μικρής ή μεγάλης προδοσίας των προσδοκιών. Ξεκινάει τη μέρα που μαζεύονται οι νέοι υπουργοί και λένε "ωραία τα λέγαμε προεκλογικά, ας δούμε την πραγματικότητα τώρα"». Σοφή αυτή η γείωση. Διότι κάθε καλός πωλητής, για να μπορέσει να σου πουλήσει σωστά ένα σπουδαίο παραμύθι, πρέπει πρώτα να γνωρίζει ο ίδιος την αλήθεια.


Ελένη Τσολάκη: «Στη δική μου την ζωή, ο γάμος δεν άλλαξε κάτι» - Mothersblog.gr\nΎστερα από δυο χρόνια σχέσης η Ελένη Τσολάκη και ο Παύλος Πετρουλάκης τον περασμένο Σεπτέμβριο παντρεύτηκαν στην Βάρκιζα, στο εκκλησάκι του Αγίου Διονυσίου στο Island, παρουσία εκλεκτών φίλων, συναδέλφων και συγγενών.\nΗ ίδια μιλώντας στο περιοδικό People αποκαλύπτει αν άλλαξε κάτι στη σχέση τους μετά το γάμο.\n«Μολονότι μπορεί να φαίνομαι αρκετά μοντέρνα, είμαι παραδοσιακή σε πάρα πολλά πράγματα. Έτσι μεγάλωσα και αυτή η λογική μου ταιριάζει και καλύτερα ως άνθρωπο. Στη δική μου την ζωή, ο γάμος δεν άλλαξε κάτι. Η καθημερινότητα μας εξακολουθεί να έχει έντονους ρυθμούς. Τόσο ο Παύλος, όσο και εγώ, εργαζόμαστε πολλές ώρες, με αποτέλεσμα να έχουμε χρόνο για εμάς τα βράδια και τα σαββατοκύριακα. Το ζητούμενο, όμως, είναι ένα: Όσο δύσκολη, ζόρικη, κουραστική να είναι η μέρα σου, στο τέλος της να θέλεις να γυρίσεις σπίτι, στον άνθρωπό σου που θα αισθανθείς ασφάλεια και αγάπη».


Ανακούφιση στον Έβρο…\n…μετά την πρόσφατη απόφαση του Συμβουλίου Της Επικρατείας με την οποία ακυρώθηκε, πλέον και τυπικά, η Κ.Υ.Α. 4110.\nΛέω και τυπικά, γιατί, ουσιαστικά, ο νόμος αυτός, είχε ακυρωθεί την ίδια μέρα που δημοσιεύθηκε. Είχε ακυρωθεί στη συνείδηση του λαού, όχι μόνον του νομού Έβρου, αλλά της Θράκης ολόκληρης, των παραγόντων και των πολιτικών της περιοχής, του κάθε επώνυμου και ανώνυμου πολίτη, όλων όσων συστρατεύτηκαν στον αγώνα μας ενάντια στην αδικία, των συλλόγων και των σωματείων που μας στήριξαν στη μάχη μας ενάντια στο ψέμα, που πάνω του, αυτόκλητοι «προστάτες του περιβάλλοντος» και αυταρχικοί «διαχειριστές», προσπάθησαν να στήσουν ένα χορό αυθαιρεσίας και απαγορεύσεων.\nΉταν τότε, που με τον Χρήστο τον Πασχαλάκη (δυό τρελοί και μόνοι), ξεκινήσαμε να στήσουμε το σύλλογο «ΑΙΝΗΣΙΟ ΔΕΛΤΑ». Με τα τετελεσμένα σε βάρος μας, με όλα τα προγνωστικά εναντίον μας, με απαγορευτικές πινακίδες να στήνονται νύχτα με το έτσι θέλω, χωρίς χρήματα, χωρίς οργάνωση, χωρίς γνώση.\nΚανείς μας δεν ήξερε και κανείς δεν περίμενε τη ζεστασιά με την οποία μας υποδέχτηκε ο κόσμος, τη μαζικότητα με την οποία μας στήριξε.\nΠοτέ δε θα ξεχάσω την ευκολία με την οποία άνοιξαν οι πόρτες των πολιτικών και άλλων παραγόντων, χωρίς ραντεβού –δεν υπήρχε χρόνος για τέτοια- κι ας μη μας γνώριζαν.\nΔε θα ξεχάσουμε την άνεση με την οποία συνυπέγραψαν, όλοι τους, ανεξαρτήτως πολιτικής απόχρωσης, το κείμενο ενημέρωσης και διαμαρτυρίας που στείλαμε τότε στους συναρμόδιους υπουργούς. Δε θα ξεχάσουμε ούτε τους δύο που έπρεπε να υπογράψουν και δεν το΄καναν.\nΑισθανόμαστε δικαιωμένοι, είναι ανακούφιση να ξέρεις ότι η δικαιοσύνη μπορεί να είναι τυφλή αλλά κουφή δεν είναι, άκουσε τη φωνή του λαού. Έτσι όπως την άκουσε πέρυσι, τέτοιον καιρό, όταν τίναξε από πάνω μας τη ρετσινιά του καταπατητή.\nΔεν πανηγυρίζουμε όμως. Γιατί στη «δημοκρατική» μας χώρα, ενώ τα ποινικά δικαστήρια μας αθωώνουν, το Σ.Τ.Ε. μας δικαιώνει, κάποιοι «δημοκρατικοί» υπάλληλοι της πολεοδομίας συνεχίζουν να μας στέλνουν πρόστιμα. Κάποιοι στρατευμένοι διαχειριστές συνεχίζουν να εκπονούν μελέτες για εμάς, χωρίς εμάς. Και μια διορισμένη υπουργός θα πάρει αποφάσεις για μας, χωρίς να γνωρίζει πως υπάρχουμε.\nΗ μεγάλη μάχη είναι μπροστά και το ξέρουμε. Μόνο που τώρα θα υποδεχτούμε την καινούργια Κ.Υ.Α. πιο δυνατοί, πιο αποφασισμένοι και με δυνατότερα χαρτιά στα χέρια μας. Και δεν ησυχάζουμε…\nΈνα μεγάλο ευχαριστώ στους ανθρώπους της 6ης Κ.Ο.Μ.Α.Θ. και της Κυνηγετικής Συνομοσπονδίας Ελλάδας (άλλοι τρελοί αυτοί, αλλά όχι μόνοι) που με την προσφυγή και τον αγώνα τους, χάρισαν την επιτυχία αυτή σε όλους μας.\nκαι καλό κουράγιο... τα δύσκολα είναι μπροστά.\nΑναρτήθηκε από ΑΙΝΗΣΙΟ ΔΕΛΤΑ στις 11:44 π.μ.\nΑνακούφιση στον Έβρο……μετά την πρόσφατη απόφαση το...\nΈλληνας γιά παράσημο!!!!!


Αναρτήσεις και Προτροπές για Ψυχική Ηρεμία - Spiritual Cluster\nΜε όλη μας την Αγάπη και την καλή θέληση θα θέλαμε να μοιραστούμε ένα ακόμη φαινόμενο που παρατηρείται πολύ έντονα στο χώρο του διαδικτύου. Πρόκειται για τις «αναρτήσεις ηρεμίας», αναρτήσεις με γνώμονα την ψυχική ηρεμία.\nΑυτές οι αναρτήσεις αποσκοπούν στο να μας ωθήσουν σε μια εσωτερική αναζήτηση, προκειμένου να βιώσουμε γαλήνη, ηρεμία, να έρθουμε σε επαφή με τον εσωτερικό μας κόσμο, κ.ο.κ. Συνήθως περιλαμβάνουν κάποια φωτογραφία, π.χ. ένα όμορφο τοπίο και συνοδεύονται από κάποιο κείμενο, το οποίο προτρέπει σε ψυχική ηρεμία, αυτογνωσία και πολλές ακόμα αντίστοιχες έννοιες.\nΚαι ενώ αυτή η κίνηση έχει δυνατότητες προσφοράς, συμβαίνουν 2 πράγματα, τα οποία χειροτερεύουν την κατάσταση, αντί να τη φωτίζουν.\nΠρώτον, οι προτροπές αυτές είναι απλώς.. προτροπές.\n"Ζήσε στο Τώρα", "Σταμάτα ό,τι κάνεις και χαλάρωσε" , "Σταμάτα να κάνεις αυτό που σε πληγώνει".\nΜα αυτό δεν θυμίζει την κατάσταση κατά την οποία κάποιος, όντας αγχωμένος, ακούει την κωμικοτραγική προτροπή/συμβουλή "μην αγχώνεσαι" ;\nΠόσο μάλλον όταν αυτή η προτροπή συνοδεύεται και από "επίδειξη" της δικής μας ηρεμίας.\nΚαι αυτό μας φέρνει στην 2η περίπτωση, στην οποία οι αναρτήσεις αυτές, με τις άλλοτε απλές και άλλοτε έυστοχες και ουσιαστικές προτροπές, συνοδεύονται από.. εμάς τους ίδιους.\nΓιατί οι "αναρτήσεις ηρεμίας" πρέπει να περιλαμβάνουν και το πρόσωπο που τις αναρτεί;\nΈνα όμορφο ηλιοβασίλεμα, λόγου χάρη, από ένα όμορφο σημείο της φύσης, δύναται να προσφέρει την Ενέργειά του και με το παραπάνω. Μία εύστοχη, επεξηγηματική "προτροπή", σε συνδυασμό με την εικόνα ενός αποφθέγματος, μπορεί να προσφέρει επίσης πολλά. Η προσθήκη όμως του εαυτού μας σε όλο αυτό; Μήπως εκεί παραμονεύει το Εγώ μας και ο θαυμασμός που αναζητά, επί το πλείστον εν αγνοία μας;\nΚαι έχουμε άραγε σκεφτεί ότι οι αναρτήσεις αυτές, μπορεί να έχουν καταστροφικές συνέπειες;\nΚάποιος που έχει μεγάλη ανάγκη για ψυχική ηρεμία, όμως δεν έχει τη δυνατότητα να βρεθεί σε ένα ήρεμο, απομονωμένο μέρος, πώς θα αισθανθεί βλέποντας εμάς, ήρεμους και χαλαρούς σε ένα ήρεμο και όμορφο μέρος, να προτρέπουμε για ηρεμία; Αυτομάτως αυτό δεν μεταφράζεται ως "αν θέλετε εσωτερική ηρεμία, πρέπει να έρθετε σε ένα αντίστοιχο μέρος";\nΗ διαζευγμένη μητέρα δύο παιδιών με τον πενιχρό μισθό, ο άνεργος πατέρας, ο νέος με την ψυχική πάθηση, το παιδί που καθημερινά βιώνει bullying επειδή είναι διαφορετικό, ο εργαζόμενος που δουλεύει 12 ώρες την ημέρα για μισό κομμάτι ψωμί υπό συνθήκες μεσαίωνα, όλοι αυτοί και άλλοι τόσοι Αδελφοί και Αδελφές μας, θα νιώσουν ψυχική ηρεμία βλέποντας εμάς, ήρεμους και χαλαρούς, σε ένα όμορφο μέρος, να ποζάρουμε με γιόγκικες στάσεις και να προτρέπουμε να αναζητήσουν την εσωτερική τους ηρεμία και τη γαλήνη μέσα τους;\nΑναρωτηθήκαμε μήπως αυτή μας η στάση, είναι ικανή να οδηγήσει ανθρώπους μέχρι σε αυτοκτονικές τάσεις, όσο ακραίο και αν φαντάζει, μιας και ενδέχεται να σκεφτούν ότι απέχουν έτη φωτός μακριά από την ψυχική ηρεμία και την δυνατότητα να μπορέσουν να βελτιώσουν τη ζωή τους; Είναι "τραβηγμένο" το συγκεκριμένο παράδειγμα, μα η ψυχοσύνθεση των ανθρώπων είναι αρκετά πολύπλοκη και περίπλοκη.\nΜήπως και εδώ λοιπόν έχει πάρει τον έλεγχο το Εγώ μας, το οποίο βροντοφωνάζει "Κοιτάξτε που βρίσκομαι! Κοιτάξτε πόσο σπουδαίο είμαι! Τα έχω καταφέρει!" ;\nΣυνεπώς, ποιος είναι ο πραγματικός σκοπός αυτών των αναρτήσεων;\nΘέλουμε να βοηθήσουμε τους Αδελφούς και τις Αδελφές μας να αισθανθούν εσωτερική γαλήνη και ηρεμία. Να έρθουν σε επαφή με τον εσωτερικό τους κόσμο, να θρέψουν το Πνεύμα τους.\nΑυτό όμως δεν επιτυγχάνεται με το να δείχνουμε ΕΜΕΙΣ πόσο ήρεμοι είμαστε.\nΔεν επιτυγχάνεται με το να δίνουμε απλές, μικρές προτροπές, όπως π.χ. "Βρείτε ηρεμία". Δεν επιτυγχάνεται με το να μοιραζόμαστε συνεχώς φωτογραφίες του κατώτερου εαυτού μας και απλώς, επειδή βρισκόμαστε σε ένα όμορφο μέρος στη φύση και έχουμε συμπεριλάβει μία.. "πνευματική περιγραφή", ένα απόφθεγμα, να θεωρούμε ότι προσφέραμε κάτι.\nΘέλουμε να βοηθήσουμε τους συνανθρώπους μας, να έρθουν σε επαφή με την κατάσταση της εσωτερικής ηρεμίας;\nΑς βοηθήσουμε έμπρακτα.\nΚαι αυτή η έμπρακτη βοήθεια δεν δίνεται με αναρτήσεις προσωπογραφίας, ούτε με απλές προτροπές ηρεμίας.\nΑυτή η έμπρακτη βοήθεια δίνεται μέσα στην καρδιά της γήινης καθημερινότητας.\nΑυτή η έμπρακτη βοήθεια δίνεται κάθε στιγμή, μέσω της Ενσυναίσθησης και της έντονης συμμετοχής μας στη γήινη καθημερινότητα. Μέσα στη γήινη καθημερινότητα, όχι απ' έξω.\nΚατήλθαμε στο γήινο πεδίο για να βοηθήσουμε τόσο τους Εαυτούς μας να εξελιχθούν, όσο και τους γύρω μας.\nΑν έχουμε καταφέρει να γευτούμε την εσωτερική ηρεμία, ας προσφέρουμε στους Αδελφούς μας ένα χέρι βοηθείας και όχι ένα.. πρόσωπο. Ας "δείξουμε" προς την κατεύθυνση που και εμείς οι ίδιοι ακολουθήσαμε, μα θέλει μεγάλη προσοχή. Όπως έχουμε πει, είναι άλλο να κοιτάμε την κατεύθυνση που μας υποδεικνύει κάποιος και άλλο το να κοιτάμε και να εστιάζουμε απόλυτα στο πρόσωπο που μας την έδειξε.\nΤι από τα 2 θέλουμε λοιπόν; Τι πραγματικά θέλουμε;\nΜπορούμε να προσφέρουμε χωρίς να φαινόμαστε ‑κυριολεκτικά και μεταφορικά- εμείς οι ίδιοι;\nΤο Εγώ μας ξεπροβάλλει με ποικίλους τρόπους. Και όταν αρχίζουμε να βαδίζουμε συνειδητά στην πνευματική Ατραπό, ορμάει να εκμεταλλευτεί την εξέλιξή μας προς όφελός του, γεννώντας μέσα μας τον πνευματικό εγωισμό και, δυστυχώς, αυτό γίνεται πολύ αθόρυβα.\nΔιανύουμε μια εποχή στην οποία η ανάγκη για εσωτερική ηρεμία και γαλήνη αυξάνεται με ραγδαίους ρυθμούς.\nΑς κάνουμε ό,τι καλύτερο μπορούμε, προκειμένου να τη βρούμε μέσα μας αρχικά και παράλληλα, ό,τι καλύτερο μπορούμε για να τη φέρουμε μέσα στη Γήινη πραγματικότητα.\nΑς θυμόμαστε κάθε στιγμή: Το Εγώ είναι αυτό που θέλει να φαίνεται. Και είναι σεβαστό να του το επιτρέπουμε κάποιες φορές.\nΜα δεν πρέπει να ταυτίζουμε το θαυμασμό αυτόν με την Προσφορά και το Πνευματικό Μονοπάτι.\nΤο Εγώ, είναι αυτό που θέλει να φαίνεται.\nΤο Πνεύμα, φοράει τα ενδύματα της ταπεινότητας.


Μηνύματα 2.673\tΔελφοί\nΚατά την διάρκεια του 7ου αιώνος π.Χ., όταν η βαρβαρική λατρεία του Διονύσου είχε εισέλθει στην Ελλάδα, κινδυνεύοντας να εξαλείψει τις αξίες και παραδόσεις και να στείλει τους Έλληνες σε βαρβαρικά στάδια, οι Δελφοί έσωσαν την Ελλάδα εισάγοντας ευφυώς τον Διόνυσο, με τις αρετές του Απόλλωνα. Το μαντείο των Δελφών, ένα θρησκευτικό και πολιτιστικό κέντρο, επέβαλε για πρώτη φορά στην ανθρώπινη ιστορία διεθνή νόμο, απαγορεύοντας την εκτέλεση αιχμαλώτων πολέμου ή την μόλυνση των νερών των πηγαδιών και την καταστροφή υδραγωγείων.\nΟι Δελφοί επηρέασαν την Ελλάδα, όχι μόνο θρησκευτικά, αλλά στην εκπαίδευση και λογοτεχνία, στην τέχνη και το εμπόριο και κυρίως στον αποικισμό. Οι προσφορές ατόμων και πόλεων στο μαντείο του Πυθίου Απόλλωνα ήταν μεγάλες. Περισσότερα από πέντε χιλιάδες έργα τέχνης υπήρχαν στους Δελφούς, πριν την καταστροφή του. Ιστορία των Δελφών\nΤα ιερά όπλα, τα οποία ήταν κρεμασμένα σε ένα κελί μέσα στο εσωτερικό του ναού και ήταν μεγάλη ιεροσυλία να τα αγγίξεις, βρέθηκαν έξω από την πόρτα του κελιού, σαν ο θεός να επενέβη, για να δώσει τα όπλα στους υπερασπιστές. Όταν όμως οι Πέρσες ανέβηκαν την πλαγιά του Παρνασσού και έφθασαν στον ναό της Προνοίας Αθηνάς, ξέσπασε ραγδαία βροχή και μια θύελλα τρομακτική, με δυνατές βροντές και κεραυνούς και ένας τρομερός θόρυβος ακούστηκε από δύο πελώριους βράχους, που ξεκόλλησαν από τις Φαιδριάδες. Πελώρια κομμάτια βράχων κατρακύλησαν από τον Παρνασσό και δυνατές κραυγές ακούστηκαν από το ιερό της Αθηνάς. Οι βράχοι πέφτοντας επάνω στους Πέρσες, προκάλεσαν μεγάλη καταστροφή και οι επιζώντες έφυγαν με πανικό, κυνηγημένοι όπως είπαν αργότερα από δύο υπερφυσικούς πολεμιστές. Οι ιερείς αργότερα βεβαίωσαν ότι οι δύο πολεμιστές ήταν οι ήρωες Φύλακος και Αυτόνους, των οποίων τα ιερά ήταν πλησίον. Ολόκληρη η Ελλάδα έμαθε ότι ο Απόλλων επενέβη και έσωσε το ιερό.\nΟ Μεγάλος Κωνσταντίνος μετέφερε στην Κωνσταντινούπολη τα καλύτερα έργα. Ο αυτοκράτωρ Θεοδόσιος έκλεισε το μαντείο και απαγόρευσε την αρχαία λατρεία.\nΑπάντηση με παράθεση 29-08-2007, 12:48\nΤο Μαντείο Στα πρώτα χρόνια του μαντείου, η Πυθία ήταν κοπέλα νέα και παρθένος, αλλά αργότερα το μαντείο νομοθέτησε, ότι έπρεπε να είναι άνω των πενήντα ετών και άμεμπτος. Στα χρόνια της ακμής του μαντείου, υπήρχαν τρεις Πυθίες.\nΓια να δώσει η Πυθία απάντηση, μία ακριβής ιεροτελεστία ακολουθείτο. Πρώτον, οι θεόπροποι (η Πυθία και οι ιερείς) καθαρίζονταν στην Κασταλία πηγή, πλήρωναν μια αμοιβή (τον πέλανο) και κατόπιν θυσίαζαν ένα ζώο, στον ναό του Απόλλωνος. Το ζώο έπρεπε να ήταν μικρό και υγιές και πριν την θυσία έριχναν κρύο νερό επάνω του, και αν το ζώο άρχιζε να τρέμει, αυτό ήταν σημάδι ότι ο θεός ήταν παρών και θα έδινε απάντηση. Η Πυθία τότε προχωρούσε στο κάψιμο ανθών δάφνης και βρώμης, εκεί που υπήρχε η αιώνια φλόγα και μετά κατέβαινε στα υπόγεια άδυτα (Άνδρο), κάτω από το κέντρο του ναού. Οι ιερείς και οι επισκέπτες έμεναν στο επάνω μέρος, σε ένα δωμάτιο, από όπου ο επισκέπτης έκανε την ερώτηση, με δυνατή φωνή.\nΑπάντηση με παράθεση 29-08-2007, 12:49\nΑπόλλων Ο θεός του φωτός, Απόλλων, ο γιος του Δία και της Λητώς, γεννήθηκε μαζί με την δίδυμη αδελφή του Άρτεμη, στις παρυφές του όρους Κύθνου, στο νησί της Δήλου. Σαν θεός του καθαρού φωτός, ήταν εχθρός του σκοταδιού, της αμάθειας και της κακότητας.\nΣιγά-σιγά, σαν θεός του φωτός, ο οποίος διαπερνά το σκοτάδι, ο Απόλλων έγινε ο θεός της προφητείας. Πάντοτε δήλωνε την αλήθεια, χωρίς όμως να την φανερώνει, και οι απαντήσεις του ήταν διφορούμενες, μόνο σημεία, όπως έλεγε ο Ηράκλειτος: "Ο κύριος στον οποίο ανήκει το μαντείο των Δελφών, ούτε φανερώνει την αλήθεια, ούτε την κρύβει, μόνο δίνει σημάδια".\nΟ θεός του εξαγνισμού, ήταν συνδεδεμένος πολύ και με τις καλές τέχνες. Ως θεός της μουσικής, παρουσιάζεται να παίζει πάντοτε την λύρα. Ήταν επίσης θεός του αγροτικού χορού, που περιείχε τραγούδι και μουσική. Ο Απόλλων σκοτώνει το Τιτάνα Τιτυό, ο οποίος επιτέθηκε\nΤελευταία επεξεργασία από το χρήστη steangle : 29-08-2007 στις 12:54\nΑπάντηση με παράθεση 29-08-2007, 12:52\nΤο χάλκινο άγαλμα βρέθηκε στους Δελφούς και αρχικά αποτελούσε μέρος ενός μεγαλύτερου συγκροτήματος, που παρουσίαζε άρμα με τέσσερα άλογα, από τα οποία μερικά μικρά κομμάτια σώθηκαν. Το ύψος του είναι 1.8μ και αποτελείται από έξι διαφορετικά κομμάτια.\nΕίχε αφιερωθεί στον Απόλλωνα από τον Πολύζαλο, τον τύραννο της Γέλας, το 478 π.Χ., μετά την νίκη του στις αρματοδρομίες στους Πυθικούς αγώνες. Το συγκρότημα των τεσσάρων αλόγων και ο Ηνίοχος (αναπαράσταση).\nΑπάντηση με παράθεση 29-08-2007, 12:55\nΟ Ναός του Πυθίου Απόλλωνος. Ο Ομφαλός της Γης\nΔιάζωμα του Θησαυροφυλακίου των Σίφνιων Απάντηση με παράθεση «


Aridaia News: Ο Χρήστος Πετρίδης στον Αλμωπό\nΟ Χρήστος Πετρίδης στον Αλμωπό\nΗ διοίκηση του Αλμωπού Αριδαίας είναι στην ευχάριστη θέση να ανακοινώσει την συμφωνία της με τον Χρήστο Πετρίδη 28 ετών μεσοεπιθετικός αγωνιζόταν στον Γ.Σ. Καστοριά όπου σε 16 συμμετοχές πέτυχε 12 τέρματα ενώ παλιότερα αγωνίστηκε σε Απόλλωνα Κρ. Βρύσης και Αετό Σκύδρας. Τον καλωσορίζουμε στην μεγάλη οικογένειά μας και του ευχόμαστε υγεία, καλές εμφανίσεις και προσήλωση στις υποχρεώσεις του.\nστις 17:22 Ετικέτες ΑΘΛΗΤΙΚΑ, ΕΠΣ ΠΕΛΛΑΣ\nΑνώνυμος 21 Ιουλίου 2017 - 5:29 μ.μ.\nΛίγο προσοχή ρε παιδιά στις ανακοινώσεις..βάλτε και κανένα κομμα\nΑνώνυμος 21 Ιουλίου 2017 - 9:47 μ.μ.\nαλλη μαλακια δεν ειχες να γραψεις; ελεος δηλαδη\nΑνώνυμος 21 Ιουλίου 2017 - 7:28 μ.μ.\nοι παίχτες μετράνε! τα υπόλοιπα λόγια του αέρα...\nΑνώνυμος 21 Ιουλίου 2017 - 9:48 μ.μ.\nΠΑΙΧΤΟΥΡΑ Ο ΤΥΠΟΣ, ΜΠΡΑΒΟ.\nΑνώνυμος 22 Ιουλίου 2017 - 12:33 π.μ.


Les Albères, FR: Ενοικιαζόμενα για διακοπές το 2019 | HomeAway\nLes Albères: Βρείτε τις καλύτερες επιλογές τουριστική κατοικίας για τις διακοπές σας.\nΌμορφη βίλα St. Cyprien - 5 ποδήλατα στο χώρο του ξενοδοχείου\nLes Albères, FR: Πού να μείνετε;\nLes Albères: Στις καταχωρίσεις των καταλυμάτων μας για το 2019, θα βρείτε 1.816 διαφορετικά εξοχικά σπίτια. Από 441 Οικίες έως 907 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοιοι είναι οι πιο δημοφιλείς προορισμοί για να επισκεφτείτε σε Les Albères;\nΥπάρχουν πολλά θαυμάσια μέρη για να μείνετε, όταν κάνετε πολυήμερες διακοπές, ή απλώς για ένα σαββατοκύριακο σε Les Albères. Σύμφωνα με τους ταξιδιώτες της HomeAway οι δημοφιλέστεροι προορισμοί για να επισκεφτείτε είναι:\nΙσπανία: 81.994 τουριστικά καταλύματα\nΚαταλονία: 12.034 τουριστικά καταλύματα\nΗ HomeAway σάς προσφέρει τη δυνατότητα να ανακαλύψετε πολλούς άλλους δημοφιλείς προορισμούς σε Les Albères! Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα self-catering καταλύματα σε άλλους δημοφιλείς προορισμούς.\nΠοιες είναι οι πιο σημαντικές πόλεις για να εξερευνήσετε σε Les Albères;\nΕίτε ταξιδεύετε μόνοι σας είτε με την οικογένεια και τους φίλους σας, ορίστε οι πόλεις με τη μεγαλύτερη επιλογή ενοικιαζόμενων καταλυμάτων για μια τέλεια απόδραση από την πόλη σε Les Albères:\nΑλμπάνια: 237 ενοικιαζόμενα καταλύματα\nΠερπινιάν: 2.007 ενοικιαζόμενα καταλύματα\nΜακανέτ ντε Καμπρενί: 99 ενοικιαζόμενα καταλύματα\nΠοια είναι τα πιο δημοφιλή σημεία ενδιαφέροντος και αξιοθέατα για να μείνετε σε Les Albères;\nΗ HomeAway προσφέρει μεγάλη ποικιλία ενοικιαζόμενων καταλυμάτων κοντά σε υπέροχα μέρη που μπορείτε να επισκεφτείτε σε Les Albères. Σύμφωνα με τους ταξιδιώτες της Homeaway τα δημοφιλέστερα σημεία ενδιαφέροντος για να μείνετε κατά τη διάρκεια ενός ταξιδιού για διακοπές ή απλώς για ένα σαββατοκύριακο είναι:\nPalais des Rois de Majorque (Μνημείο): 3.028 ενοικιαζόμενα καταλύματα\nΣταθμός της Κολέρα: 1.745 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, κοντά στα οποία μπορείτε να βρείτε ένα μέρος για να μείνετε σε Les Albères. Απλώς γράψτε τον προορισμό που επιθυμείτε στη μπάρα αναζήτησής μας και ρίξτε μια ματιά στις επιλογές τουριστικών καταλυμάτων.\nLes Albères - Εξερευνήστε προορισμούς στη γύρω περιοχή


εδώ στο νότο: Περί Πρότυπου Κανονισμού του Δημοτικού Συμβουλίου ο λόγος...\nΠερί Πρότυπου Κανονισμού του Δημοτικού Συμβουλίου ο λόγος...\nτης Δήμητρας Παπανίκου\nΠρόσφατα έπεσαν στα χέρια μου συνεντεύξεις διακεκριμένων ανθρώπων με θέματα όπως τι είναι νόμος, αιρετός… Στο Δήμο μας καλούνται οι αιρετοί να διαχειριστούν τους νόμους, την ηθική και το δίκαιο.\nΒασική αρχή όμως για να κυλήσει κάτι ομαλά πιστεύω πως πρέπει από την αρχή οι νόμοι να εφαρμόζονται για όλους με Διαφάνεια - Αξιοκρατία - Δικαιοσύνη.\nΠερί Πρότυπου Κανονισμού του Δημοτικού Συμβουλίου ο λόγος αυτή τη φορά.\nΣτο Δημοτικό Συμβούλιο στις 20/7/2016 ο Πρόεδρος κ. Ιωάννης Τσαρπαλής ίσως για πρώτη φορά ενημερώνεται από το ΥΠΕΣ και αναφέρεται στο ΦΕΚ Β 661/20-4-2011 περί πρότυπου κανονισμού Δημοτικού Συμβουλίου.\nΤο Δημοτικό Συμβούλιο λοιπόν κατά το ΦΕΚ διατηρεί πάντα το δικαίωμα να συζητεί, να εκφράζει τις θέσεις του σε θέματα τοπικού ενδιαφέροντος, να εξασφαλίζει στους δημότες του πλήρη πληροφόρηση.\nΜέχρι τέλος Ιουνίου, μάλιστα, ανακοινώνεται δεκαπέντε (15) τουλάχιστον ημέρες νωρίτερα, με κάθε πρόσφορο τρόπο, προκειμένου ο Πρόεδρος του Δημοτικού Συμβουλίου σε συνεργασία με το Δήμαρχο και τις αρμόδιες υπηρεσίες να οργανώσει την συνεδρίαση και εμπεριστατωμένα με ευθύνη του Προέδρου καλώντας τους κατοίκους και τους φορείς της πόλης θα πραγματοποιήσει τον απολογισμό των πεπραγμένων της Δημοτικής Αρχής και θα τους ενημερώσει στους τομείς που αφορούν την οικονομική κατάσταση, τη Διοίκηση του Δήμου, την αξιοποίηση δημοτικής περιουσίας και άλλα ζητήματα που αφορούν το δήμο. Στην πραγματικότητα, γίναμε αποδέκτες πλούσιου φωτογραφικού υλικού χωρίς ενημέρωση από τη σελίδα του Δήμου μεταγενέστερα όμως και όχι όπως ορίζει τα παραπάνω το άρθρο 13 του κανονισμού.\nΤα τελευταία δυο χρόνια γινόμαστε επίσης και θεατές διαφόρων ειρωνικών, απαξιωτικών σχολίων από πλευράς της Δημοτικής Αρχής. Προσωπικές αντιπαραθέσεις που σε καμία περίπτωση δεν αφορούν τους δημότες χάνοντας έτσι την ουσία.\nΜε έκπληξη σε σοβαρά ζητήματα (π.χ. έκτακτο Δημ. Συμβούλιο με θέμα την Αξιοποίηση του πρώην Αεροδρομίου) είδαμε τον Δήμαρχο της πόλης μας κ. Γιάννη Κωνσταντάτο να απομακρύνεται από τα «υπό συζήτηση» θέματα από την αίθουσα του Δημοτικού Συμβουλίου επειδή έπρεπε να μοιράσει βραβεία όπως επικαλέστηκε ο ίδιος ή άλλες φορές με το πρόσχημα πως αρνείται να ακούσει τον εκλεγμένο συνομιλητή του. Δημοτικούς Συμβούλους της Δημοτικής Αρχής να τρώνε κατά τη διάρκεια της συνεδρίασης ή να απασχολούνται με τα κινητά τους. Η αλήθεια είναι πως ο Κανονισμός που μας υποδείξατε κ. Τσαρπαλή ούτε εδώ φαίνεται να συμφωνεί (άρθ.4) σε αντίθεση με εσάς.\nΠολλά τα παραδείγματα. Καταγεγραμμένα από την κάμερα του Δημοτικού Συμβουλίου.\nΑυστηρός ο κανονισμός με τον Πρόεδρο που δεν το εφαρμόζει και που προβλέπεται πειθαρχική ποινή αργίας, έκπτωσης κατά το ΦΕΚ όπως επεσήμανε ο ίδιος.\nΓιατί όμως, όπως αναφέρει ο κ. Τσαρπαλής στο Δημοτικό Συμβούλιο στις 20/7/2016, ουδέποτε τον έχει εφαρμόσει ή μάλλον τον εφαρμόζει μονομερώς…\nΗ μία περίπτωση είναι να μην γνωρίζει καλά τον κανονισμό εφόσον σε ερώτηση που του έγινε πριν καιρό από δημότη κοινοποίησε αρχικά την Απόφαση 17552/19.03.2008 σε μέσο κοινωνικής δικτύωσης, ενώ στην συνέχεια στο δημοτικό συμβούλιο στις 20/7/2014 επικαλέστηκε το ΦΕΚ 661Β/20-4-2011 το οποίο μάλιστα χρειάστηκε λίγη ώρα προκειμένου να βρει τον αριθμό του.\nΘα μπορούσε όμως να πει κανείς πως φοβούμενος από κάθε τι αντιφατικό επιλέγει να προεδρεύσει με έναν αυστηρά καθορισμένο, τακτοποιημένο και οριοθετημένο τρόπο ώστε να νιώσει ασφαλής είτε ο ίδιος είτε η παράταξη του.\nΑντίθετα όμως με όλα αυτά, ρόλος -θεωρώ- του Πρόεδρου είναι να ενδυναμώνει τη διαδικασία ώστε να γίνεται εύρυθμη η λειτουργία του δημοτικού συμβουλίου με αίσθημα περί δικαίου και εξέλιξης προς το καλύτερο και όχι υπό μορφή απειλής ώστε να γίνεται σαφές από όλες τις πλευρές. Δίχως στρεβλώσεις και υποθάλποντας υπεροπτικές συμπεριφορές οι οποίες όχι μόνο δεν ωφελούν καμία παράταξη πολύ περισσότερο δε κανέναν δημότη.


30 Οκτωβρίου, 2020 10:16 μμ\nOn 21 Σεπτεμβρίου, 2020 6:55 μμ\nΣτον ΠΑΟΚ έρχεται ο Μούσα Βαγκέ και είναι πλέον επίσημο!\nΤα νέα για τον δανεισμό του νεαρού δεξί μπακ στους «ασπρόμαυρους» για ένα χρόνο, επιβεβαίωσε η Μπαρτσελόνα μέσω του Twitter.\n«Ο Moussa Wague έκανε το ντεμπούτο του για την πρώτη ομάδα στις 13 Απριλίου 2019 σε ένα παιχνίδι πρωταθλήματος εναντίον της Huesca. Ο διεθνής της Σενεγάλης έχει παίξει έξι παιχνίδια με την πρώτη ομάδα: τέσσερα στο πρωτάθλημα και δύο στο Champions League. Στην Ευρώπη έκανε το ντεμπούτο του στα τελευταία λεπτά ενός αγώνα εναντίον της Μπορούσια Ντόρτμουντ και στη συνέχεια εμφανίστηκε επίσης ενάντια στην Ίντερ. Ο Wague ήταν μέλος της ομάδας της Barça που κέρδισε το πρωτάθλημα το 2018/19 και πέρασε το δεύτερο μισό της σεζόν 2019/20 με δανεισμό στον γαλλικό σύλλογο Nice», αναφέρεται στην ανακοίνωση της ισπανικής ομάδας.


Fractals: κατανόηση της ζωής & έμπνευση για τις επιχειρήσεις | ECOPRESS\nΕπιχειρήσειςΕπωνύμωςΟικονομία 30 Οκτωβρίου 2020 Αργύρης\nTου Παντελή Λάμπρου* Ο βασικός σκοπός κάθε οργανισμού είναι η επιβίωση και η διαιώνιση του είδους. Η επιβίωση επιτυγχάνεται με την αποτελεσματική διαχείριση των κινδύνων...\nTου Παντελή Λάμπρου*\nΟ βασικός σκοπός κάθε οργανισμού είναι η επιβίωση και η διαιώνιση του είδους. Η επιβίωση επιτυγχάνεται με την αποτελεσματική διαχείριση των κινδύνων ενώ η διαιώνιση με την δημιουργία αντιγράφων του εαυτού μας.\nΣτόχος είναι, η επίτευξη των παραπάνω, με το μικρότερο δυνατό κόστος και σε λογικό χρόνο. Άλλωστε “οι διαθέσιμοι πόροι δεν είναι απεριόριστοι” και ο “η ζωή είναι μικρή”.\nΟ άνθρωπος νιώθει ασφάλεια με το ίδιο, με αυτό που ξέρει να κάνει. Η αλλαγή δημιουργεί στρες, γιατί εμπεριέχει πιθανούς κινδύνους. Και αυτό είναι λογικό, αφού το πρώτο μέλημα είναι η επιβίωση.\nΚάθε οργανισμός έχει την τάση να δημιουργεί αντίγραφα του εαυτού του. Με αυτόν τον τρόπο επιδιώκει την διαιώνιση του με την ελάχιστη δυνατή προσπάθεια και στον μικρότερο χρόνο. Αποτελεσματική, δηλαδή, χρήση πόρων (ή αλλιώς χρήση του ελάχιστου ποσού ενέργειας/ προσπάθειας) για τη δημιουργία πολύπλοκων φαινομενικά δομών, που στην ουσία όμως δεν προσθέτουν πληροφορία.\nΜε απλά λόγια κάθε οργανισμός κάνει και μεταδίδει αυτό που θεωρεί θετικό, ασφαλές και εύκολο.\nΥΓ2: Στο εσωτερικό κάθε εικόνας υπάρχει ένας μεγεθυντικός φακός που περιλαμβάνει ένα μικρό ορθογώνιο. Πρόκειται για την περιοχή που μεγεθύνεται και προκύπτει η επόμενη στην σειρά εικόνα. Κάθε εικόνα μεγεθύνεται κατά 25 περίπου φορές. Η τέταρτη είναι 15.000 φορές μεγαλύτερη από την πρώτη ενώ η δέκατη θα ήταν μερικά τρισεκατομμύρια φορές μεγαλύτερη.\nΥΓ3: Οι εικόνες από τα fractals (Mandelbrot set: Fc(z)=z2+c) έχουν δημιουργηθεί από τον φίλο και συνοδηπόρο Δημήτρη Καλογερά, μέλος του ΔΣ του ΚΕΜΕΛ (Κέντρο Εθελοντών Μάνατζερ Ελλάδος – www.kemel.gr), π. Πρόεδρος ΔΣ ΚΕΜΕΛ και π. Διευθύνων Σύμβουλος NEXANS Ελλάς Α.Β.Ε.\nΔείτε το βίντεο Earth and Strides εδώ


ΑΡΙΣΤΕΡΗ ΠΡΩΤΟΒΟΥΛΙΑ ΣΠΟΥΔΑΣΤΩΝ ΕΑΑΚ: Φεβρουαρίου 2015\nΚολαστηρίων αριστερή συνέχεια..\nΚαι ενώ οι διαπραγματεύσεις συνεχίζονται και η συμφωνία κυβέρνησης και «εταίρων» φαίνεται βέβαια, στη βάση ενός προγράμματος στα πλαίσια του μνημονιακού κεκτημένου, με θολή την υλοποίηση ακόμα και του ελλιπέστατου προγράμματος της Θεσσαλονίκης, οι εξελίξεις στα σύγχρονα στρατόπεδα συγκέντρωσης είναι ραγδαίες και τραγικές.\nΜετανάστες κρατούνται φυλακισμένοι χωρίς να έχουν διαπράξει καμία παραβατική ενέργεια, με μόνο αδίκημα την ίδια τους την ύπαρξη. Η δημιουργία των κολαστηρίων αυτών συνέβη εν μία νυκτί και θα έπρεπε ήδη να έχουν καταργηθεί από τη νέα κυβέρνηση. Οι άνθρωποι που κρατούνται εκεί αντιμετωπίζονται σα μιάσματα, χωρίς ουσιαστική ιατροφαρμακευτική περίθαλψη θυμίζοντας το πιο απάνθρωπο πρόσωπο του καπιταλισμού.\nΠάρα ταύτα, συνεχίζουν -λόγω εγκληματικής ολιγωρίας- να υπάρχουν και έτσι, ακόμα μια τραγωδία συνέβη. Μετά το θάνατο ενός μετανάστη από φυματίωση, είχαμε και την αυτοκτονία ενός άλλου και τα ΜΑΤ να περικυκλώνουν άμεσα το χώρο της Αμυγδαλέζας. Τα γεγονότα αυτά έρχονται μετά την προ ολίγων ημερών αυτοκτονία μετανάστη στη Θεσσαλονίκη και τον πνιγμό μεταναστών στο Αιγαίο. Ανθρώπινες ζωές χάνονται και η αυτοαποκαλούμενη αριστερή κυβέρνηση ενώ ετοιμάζεται να υπογράψει μια συμφωνία - «γέφυρα», ουσιαστικά τη συνέχιση του μνημονίου, ταυτόχρονα αποποιείται των ευθυνών της για την αποτρόπαιη κατάσταση στην Αμυγδαλέζα. Είναι δυνατόν μια κυβέρνηση να θεωρεί εαυτόν αριστερό όταν εγκληματικά καθυστερεί να κλείσει αυτά τα κολαστήρια και κρύβεται πίσω από τη γραφειοκρατία;\nΤο μεταναστευτικό ζήτημα αναδεικνύει ολοκάθαρα το πραγματικό πρόσωπο του καπιταλισμού και τη βαρβαρότητα του σε όλο της το μεγαλείο. Οι μετανάστες αντιμετωπίζονται σαν εγκληματίες εξ ορισμού, με τα δημοκρατικά δικαιώματά τους να καταπατώνται καθημερινά, με τις ζωές κάθε μέρα υπό αμφισβήτηση. Ειδικά μέσα στο πλαίσιο της ΕΕ, η οποία έχει τον ειδικό ευρωστρατό της FRONTEX που δολοφονεί στα σύνορά της αλλά και έχει δημιουργήσει τη συνθήκη «Δουβλίνο ΙΙ», που υποβιβάζει τους μετανάστες σε πολίτες β’ διαλογής και τους χρησιμοποιεί για φτηνό εργατικό δυναμικό, η κατάσταση είναι ασφυκτική. Είναι δυνατόν μέσα σ’ αυτό το πλαίσιο, να ασκήσει η όποια κυβέρνηση φιλολαϊκή πολιτική υπέρ των μεταναστών και του πληττόμενου κομματιού της κοινωνίας; Μήπως η μόνη απάντηση μπορεί να δοθεί από το μαχόμενο κίνημα και την απαίτηση ικανοποίησης των αναγκών του; Είναι σήμερα, πιο επιτακτικό από ποτέ να παλέψουμε για την έξοδο από την ΕΕ, για αλλαγή πολιτικής και όχι διαχειριστή προς το συμφέρον του λαού, προς το συμφέρον των μεταναστών και κάθε κολασμένου αυτής της κοινωνίας.\nTο 2011 φοιτητές του ΤΕΙ Αμαλιάδας ζητούσαν το αυτονόητο να ολοκληρώσουν το εξαμηνο τους που με τις πραξικοματικές αποφάσεις του συμβουλίου του ΤΕΙ Πατρών χωρίς καμία δικαιολογία το εξάμηνο ουσιαστικά χάθηκε .\nΠιο συγκεκριμένα μετα απο πολλές κινητοποιήσεις που έκαναν στην αμαλλιάδα στον προϊστάμενο του τμηματος (γνωστό στο ΤΕΙ Πάτρας για την στηριξή του στο σχ.Αθηνά) κ.Ζαχαράκη οι απαντήσεις που έπερναν ήταν οτι δεν μπορούσε να αλλάξει τίποτα και έτσι αποφάσησαν να έρθουν στο Τεϊ Πάτρας και να συναντηθούν με τον πρόεδρο του Τεϊ και τον αντιπροόεδρο ώστε να πάρουν δεσμευσεις οτι δεν θα χαθεί το εξάμηνο. Ο τότε αντιπρόεδρος του Τεϊ κ.Μποβιάτσης αντί να συζητήσει με τους φοιτητές το μόνο που έκανε ήταν να αρχίσει το τρέξιμο χωρίς λόγο και αιτία.Οι φοιτητές δεν ανέχθηκαν την υποκρισία και τον ακολούθησαν ωστε συζητήσουν μαζί του. Απο εκει και πέρα ο Μποβιάτσης ξεκίνησε ενα θέτρο του παραλόγου κατηγορώντας τους φοιτητές οτι τον έχουν πιάσει όμηρο και τόνιζε οτι είναι παλικάρι και αντέχει (τι αντέχει δεν μας είπε γιατί κανείς δεν τον εμποδισε να φυγει ).Οι φοιτητές βλέποντας οτι δεν υπάρχει καμία διάθεση απο την διοίκηση να μιλήσει μαζί τους αποφάσησαν να περάσουν σε κατάληψη της κεντρικής διοίκησης του ΤΕΪ μέχρι να σταματήσει η υποκρισία και να συναντηθούν μαζι τους.Τελικά μετά απο τρείς μέρες αποφάσισε οι διοίκηση να καλέσει συμβούλιο ιδρυματος για να συζητήσουν το θέμα.Το εξάμηνο μετα απο την πίεση των φοιτητών δεν χάθηκε.\nΗ νίκη των κινητοποιήσεων των φοιτητών ενόχλησε τους εγκάθετους της κυβέρνησης στο ΤΕΪ οπου αμέσως ξεκίνησαν μηνύσεις εις βάρος των φοιτητών με σκοπό την τρομοκράτηση του αγώνα και την καταδίκη των κινητοποιήσεων. Διαβάζωντας την δικογραφία οι Καπλάνης, Μποβιάτσης και Ζαχαράκης έχουν γράψει ότι μπορούν ωστε να καταδικαστούν οι συναδελφοι μας. Το αστείο είναι οτι ο μόνος που ζητάει την δίωξη των φοιτητών είναι ο Καπλάνης ο οποίος ήταν στην αθήνα και γύρισε 4 μέρες μετά.\nΟι μηνύσεις τους δεν αποτελούν προσωπική επίθεση , αντίθετα, επίθεση σε όλο το φοιτητικό κίνημα και σε όσους αποφασίζουν να συγκρούονται με την πολιτική της φτώχειας και της ανεργίας. Αυτή η κίνηση έχει σα μοναδικό σκοπό να τρομοκρατήσει τους φοιτητές.\nΕμείς απο την πλευρά μας σε αυτην την προσπάθεια καταστολής του αγώνα θα σταθούμε απέναντι σε όλους αυτούς που ευθύνονται για αυτην την κατάσταση στα ιδρύματα και επιθυμούν την δίωξη των συναδέλφων μας.Δεν τρομοκρατούμαστε θα συνεχίσουμε τον αγώνα για την παιδεία τον αναγκών μας και την ανατροπή του κοινωνικού κανιβαλισμού που επιβάλουν το κεφάλαιο και οι εκφραστές τους\nΑπαιτούμε να αποσυρθούν όλες οι μηνύσεις στους σπουδαστές του ΤΕΙ Αμαλιάδας\nΟΛΟΙ ΤΡΙΤΗ 10/2 ΕΞΩ ΑΠΟ ΤΑ ΔΙΚΑΣΤΗΡΙΑ\nΠΑΡΑΣΤΑΣΗ ΔΙΑΜΑΡΤΥΡΙΑΣ ΚΑΜΙΑ ΠΟΙΝΙΚΗ ΔΙΩΞΗ ΣΤΟΝ ΑΓΩΝΑ ΤΟΥ ΦΟΙΤΗΤΙΚΟΥ ΚΙΝΗΜΑΤΟΣ\nΑναρτήθηκε από αριστερή πρωτοβουλία σπουδαστών στις 1:31 μ.μ.


Λάκης Φουρουκλάς: Πώς να είσαι μόνη της Τάνυα Ντέιβις\nΑν είσαι στην αρχή μόνη, κάνε υπομονή.\nΑν υπήρξες για πολύ μόνη ή αν υπήρξες και δε σου άρεσε, απλά περίμενε.\nΘ' ανακαλύψεις ότι είναι εντάξει να είσαι μόνη όταν αποδεχθείς τη μοναξιά σου.\nΘα μπορούσαμε να κάνουμε αρχή από γενικά αποδεκτά μέρη: το μπάνιο, την καφετερία, τη βιβλιοθήκη, όπου χρονοτριβείς και διαβάζεις την εφημερίδα, όπου μπορείς να πάρεις τη δόση σου από καφεΐνη και να καθίσεις και να παραμείνεις εκεί, όπου μπορείς να περιηγηθείς τα ράφια και να μυρίσεις τα βιβλία. Υποτίθεται ότι δεν πρέπει να μιλάς πολύ εκεί, οπότε είναι ασφαλές μέρος.\nΥπάρχει επίσης το γυμναστήριο. Αν είσαι ντροπαλή θα μπορούσες να κάνεις παρέα με τον εαυτό σου στους καθρέφτες, και θα μπορούσες να φορέσεις τα ακουστικά σου.\nΚαι υπάρχουν και οι δημόσιες συγκοινωνίες αφού όλοι έχουμε κάπου να πάμε.\nΚαι υπάρχει η προσευχή και ο διαλογισμός. Κανείς δε θα σε υποτιμήσει αν με κομμένη την ανάσα αναζητείς γαλήνη και σωτηρία.\nΆρχισε απλά. Με πράγματα τα οποία ίσως πριν απέφευγες με βάση τις Απόφευγε-να-είσαι-μόνη αρχές σου.\nΣτη μπάρα του φαγάδικου, όπου θα είσαι περικυκλωμένη από παμφάγους, υπάλληλους που έχουν μόνο μια ώρα ελεύθερη και των οποίων οι σύζυγοι δουλεύουν στο άλλο άκρο της πόλης κι έτσι κι αυτοί, όπως κι εσύ, θα είναι μόνοι.\nΑντιστάσου στην ορμή του να κάνεις παρέα με το κινητό σου.\nΌταν αποκτήσεις οικειότητα με το γεύμα-αστραπή, βγάλε τον εαυτό σου έξω για δείπνο. Σ' ένα εστιατόριο με τραπεζομάντηλα και ασημικά. Δεν είσαι λιγότερο ενδιαφέρον άτομο όταν τρως μόνη επιδόρπιο και καθαρίζεις τη σαντιγύ από το πιάτο με το δάχτυλό σου. Κατ' ακρίβειαν, κάποιοι άνθρωποι που είναι σε γεμάτα τραπέζια θα ήθελαν να βρίσκονται στη θέση σου.\nΠήγαινε στο σινεμά, όπου είναι σκοτεινά και καθησυχαστικά, μόνη στο κάθισμά σου ανάμεσα σε μια φευγάτη κοινότητα.\nΚαι μετά πάρε τον εαυτό σου για χορό σ' ένα κλαμπ όπου κανείς δε σε ξέρει. Στάσου στην άκρη της πίστας μέχρι ο φωτισμός να σε πείσει πολύ, πάρα πολύ, και η μουσική σου δείξει το δρόμο. Χόρεψε λες και δε σε βλέπει κανείς αφού πιθανότατα να μην το κάνουν. Και αν το κάνουν υπέθεσε ότι είναι με τις καλύτερες προθέσεις. Ο τρόπος που τα κορμιά αυθεντικά κινούνται στους ρυθμούς είναι, τελικά, υπέροχος και μεταδοτικός. Χόρεψε μέχρι να ιδρώσεις και οι σταγόνες του ιδρώτα σού υπενθυμίσουν τα καλύτερα πράγματα σ' αυτή τη ζωή, καθώς θα κατηφορίζουν στην πλάτη σου σαν ένα ρυάκι από ευλογίες.\nΠήγαινε στο δάσος μόνη και τα δέντρα και οι σκίουροι θα σε φυλάνε.\nΠήγαινε σε μια άγνωστη πόλη, τριγύρνα στους δρόμους της. Υπάρχουν πάντα αγάλματα στα οποία μπορείς να μιλήσεις. Και παγκάκια όπου μπορείς να καθίσεις τα οποία δίνουν σε άγνωστους μια κοινή ύπαρξη έστω και για μια στιγμή, οι στιγμές αυτές μπορούν να είναι τόσο ανυψωτικές, και οι συνομιλίες που έχεις απλά με το να κάθεσαι μόνη εκεί, ίσως να μη συνέβαιναν ποτέ αν δεν ήσουν μονάχη.\nΩστόσο, η κοινωνία φοβάται τη μοναξιά. Λες και οι μοναχικές καρδιές πρέπει να μαραζώνουν στα υπόγεια. Λες και οι άνθρωποι πρέπει να έχουν προβλήματα αν μετά από λίγο καιρό κανείς δε βγαίνει ραντεβού μαζί τους. Αλλά η μοναξιά είναι μια ελευθερία που έχει ανάλαφρη ανάσα και είναι αβαρής, και η μοναξιά είναι ιαματική αν τη δημιουργείς.\nΘα μπορούσες να σταθείς, περικυκλωμένη από ομάδες και συμμορίες ή κρατώντας χέρια με το σύντροφό σου. Κοιτώντας κι οι δυο όλο και πιο μακριά στην αέναη αναζήτηση της συντροφικότητας. Αλλά κανείς δε βρίσκεται μέσα στο κεφάλι σου, και μέχρι να μεταφράσεις τις σκέψεις σου σε λόγια, λίγη από την ουσία τους μπορεί να χαθεί ή, ίσως, απλά να παραμείνει εντός.\nΊσως λόγω της ανάγκης του να αγαπάς τον εαυτό σου. Ίσως όλα εκείνα τα ανόητα σλόγκαν που σου φόρτωναν απ' το νηπιαγωγείο ως το γυμνάσιο είχαν σκοπό να στήσουν τους μοναχικούς στη γωνία. Επειδή, αν είσαι ευτυχισμένη μέσα σου τότε η μοναξιά είναι ευλογημένη και η μοναχικότητα είναι εντάξει.\nΕίναι εντάξει αν κανείς δεν πιστεύει όπως εσύ. Η κάθε εμπειρία είναι μοναδική. Δεν έχουν όλοι τις ίδιες συνάψεις, δεν μπορούν να σκεφτούν όπως εσύ. Γι' αυτό να νιώθεις ανακούφιση. Κρατά τα πράγματα ενδιαφέροντα, τα μαγικά πράγματα της ζωής πολύ κοντά.\nΚι αυτό δε σημαίνει ότι δεν έχεις δεσμούς, ότι η κοινότητα δεν είναι παρούσα. Απλά υιοθέτησε την προοπτική που παίρνεις από το να είσαι ένα άτομο μέσα σ' ένα κεφάλι και νιώσε τις παρενέργειές της. Πάρε την σιωπή και σεβάσου την. Αν κατέχεις μια τέχνη που χρειάζεται εξάσκηση, σταμάτα να την παραμελείς. Αν η οικογένειά σου δε σε καταλαβαίνει, ή το θρησκευτικό δόγμα δεν κάνει για σένα, μη χολοσκάς γι' αυτό.\nΘα μπορούσες, σε μια στιγμή, να βρεθείς περικυκλωμένη αν το χρειαζόσουνα.\nΑν η καρδιά σου αιμορραγεί, κάνε ό,τι καλύτερο μπορείς μ' αυτή.\nΥπάρχει θέρμη στην παγωνιά, μαρτύρησέ το.\nΣε δική μου μετάφραση. Δεν είμαι σίγουρος αν οι στίχοι είναι ακριβώς σωστοί αφού τους πήρα από κάποιον που απομαγνητοφώνησε το κομμάτι οπότε ίσως να περιέχουν κάποια μικρολαθάθια.\nLabels: λάκης φουρουκλάς, μετάφραση, ξένοι ποιητές, ποίημα, ποίηση, Πώς να είσαι μόνη, Τάνυα Ντέιβις, Tanya Davis


Το... πούλμαν της Ίντερ και το «πάρτυ» του Μουρίνιο στο Καμπ Νόου (vid) | Champions League | gazzetta.gr\nΤο... πούλμαν της Ίντερ και το «πάρτυ» του Μουρίνιο στο Καμπ Νόου (vid)\nΣτις 28 Απριλίου 2010 η Ίντερ του Ζοσέ Μουρίνιο παρέδωσε μαθήματα... κατενάτσιο, άντεξε την πίεση της Μπαρτσελόνα και πήρε την πρόκριση για τον τελικό του Τσάμπιονς Λιγκ.\nΉταν ίσως το πρώτο επεισόδιο της αντιπάθειας που αναπτύχθηκε ανάμεσα στους «μπλαουγκράνα» και στον Πορτογάλο προπονητή. Το παρελθόν του τελευταίου στον πάγκο των Καταλανών φαίνεται πως του είχε αφήσει... κουσούρια και όταν ήρθε η ώρα να θριαμβεύσει εις βάρος τους μέσα στο γήπεδο τους, το πανηγύρισε με την ψυχή του!\nΠριν έξι χρόνια η Μπαρτσελόνα του Πεπ Γκουαρντιόλα υποδέχθηκε την Ίντερ του «Special One», στη ρεβάνς των επαναληπτικών του Τσάμπιονς Λιγκ. Ο πρώτος αγώνας στο Μεάτσα είχε λήξει με 3-1 υπέρ των «νερατζούρι», επομένως οι «μπλαουγκράνα» έπρεπε να επιτεθούν και να είναι αποτελεσματικοί για να προκριθούν.\nΗ... κατηφόρα ξεκίνησε νωρίς, με την επιθετική τριάδα της Μπαρτσελόνα (Μέσι, Ιμπραΐμοβιτς, Πέδρο) να μαρκάρει ακόμα και τον Ζούλιο Σέζαρ. Στο πρώτο δεκάλεπτο οι φιλοξενούμενοι δεν είχαν περάσει καν τη σέντρα, την ώρα που η ομάδα του Γκουαρδιόλα προσπαθούσε να φτιάξει ευκαιρίες, δίχως όμως σημαντικό αποτέλεσμα. Η αποβολή του Μότα στο 28' ενέτεινε την πίεση των γηπεδούχων και τη «γρανιτένια» άμυνα του Μουρίνιο, ώστε να προφυλάξει το 3-1 του πρώτου αγώνα.\nΗ κατοχή της μπάλας έφτασε έως και το 75-25, όμως η Ίντερ αμυνόταν με πάθος και αποτελεσματικότητα. Οι Καταλανοί γύριζαν τη μπάλα περιμετρικά της αντίπαλης περιοχής, όμως βλέποντας πως δεν υπήρχε άλλη επιλογή κατέληγαν στην σέντρα.\nΗ λήξη βρήκε τους «νερατζούρι» να παίρνουν το εισιτήριο της πρόκρισης στον μεγάλο τελικό του Τσάμπιονς Λιγκ στο Μπερναμπέου, όπου θα κέρδιζαν το τρόπαιο, επικρατώντας με 2-0 της Μπάγερν Μονάχου του Λουίς Φαν Χάαλ.\nΌσο για τον Ζοζέ Μουρίνιο; Πανηγύρισε τρέχοντας επιδεικτικά στο κέντρο του γηπέδου, δείχνοντας τους 5.000 οπαδούς της Ίντερ που ταξίδεψαν στην Βαρκελώνη. Την ώρα που το ποτιστικό σύστημα του γηπέδου είχε ανοίξει και τον έβρεχε, ο Πορτογάλος θα άνοιγε μια τεράστια κόντρα με τους οπαδούς της Μπαρτσελόνα, λίγους μήνες πριν αναλάβει την τεχνική ηγεσία της Ρεάλ Μαδρίτης και αρχίσει να πετάει μονίμως «λάδι» σε μονίμως «φλέγουσα» κόντρα...


Σειρές : The Walking Dead - Σεζόν 4 ~ Read to Death\nΣειρές : The Walking Dead - Σεζόν 4\nΚαι ναι λίγες μέρες μας χωρίζουν από την έναρξη της πέμπτης σεζόν του λατρεμένου μου The Walking Dead!!! Έτσι αποφάσισα να μοιραστώ μαζί σας το καταπληκτικό κείμενο της αγαπημένης μου Ιωάννας!\nΤΗΣ ΙΩΑΝΝΑΣ ΜΠΑΚΑΡΑ:\nΓιατί; Γιατί; Γιατί τελείωσε;;;;;; Λοιπόν θα είμαι ειλικρινής! Ήταν η πιο ανιαρή σεζόν! Τσούκου τσούκου μας πήγαινε! Κι έρχονται τα δύο τελευταία επεισόδια και από κει που είσαι χυμένος στον καναπέ και βλέπεις το επόμενο επεισόδιο, λιμάροντας παράλληλα και το νύχι μην χάσεις τελείως άσκοπα την ώρα σου, ξαφνικά ανασηκώνεσαι και λες: ''Όπα, κάτι θα γίνει σε αυτό το επεισόδιο, το αισθάνομαι!''.\nΝα με συγχωρείτε και δεν κράζω καθόλου αδίκως! Υπάρχει λόγος κύριε που μία σειρά έχει τόσους ήρωες. Θες να σου πω γιατί; Για να εναλλάσσονται οι σκηνές και να μη βλέπουμε συνεχώς το ίδιο άτομο!!! Στην τέταρτη σεζόν μας πήγαινε επεισόδιο και χαρακτήρα. Ε μα έλεος! Στο σημείο αυτό θα ήθελα να προειδοποιήσω όποιον δεν έχει τελειώσει τη σεζόν να μην συνεχίσει το διάβασμα γιατί υπάρχει κίνδυνος spoilerιάς! Εκτός βέβαια αν είναι φυσιολογικός άνθρωπος και δεν δίνει δεκάρα αν spoilerιαστεί ή όχι!!!\nΘα αναφερθώ στις τέσσερις καλύτερες σκηνές, κατ' εμέ, των τελευταίων επεισοδίων. Η μία, ok, είναι και η πιο πολυσυζητημένη της σεζόν, το περίφημο ''Look at the flowers Lizzie''. Η μικρή Lizzie επιτέλους σκοτώνεται, γιατί πολλά μας τα 'χε κάνει. Ήταν γύρω στα 11 με μυαλό 5χρονου! Ζόμπι ήταν αγαπούλα μου, όχι οι φιλενάδες σου απ'το δημοτικό. Όχι δεν μπορείς να παίζεις μαζί τους, όχι δεν μπορείς να τα ταίζεις και όχι, δεν μπορείς να σκοτώσεις τους πάντες για να αποδείξεις ότι είναι άκακα. Ποιος σου φταίει και σένα τώρα; Φυσικά ουδείς δεν λυπήθηκε που μας άφησε χρόνους, γιατί όλοι ζούσαμε με το αγχος τι βλακεία θα κάνει σε αυτό το επεισόδιο το σκατό; Ούτε μισό σχόλιο δεν διάβασα που να λέει πόσο κρίμα ή γιατί; Αντιθέτως χαρακτηρισμοί όπως ''stupid little shit'' ή ''need a babysitter?call lizzie!'' κυριαρχούσαν. Δεν τους φτάνουν όλα τα προβλήματά τους σε αυτή τη σειρά, έχουν να σκέφτονται και τη διαπαιδαγώγηση των παιδιών! Μα δηλαδή...ΕΝΤΑΞΕΙ! Γιατί τι μήνυμα θα πάρουν τα παιδιά αν κάνω την τάδε πράξη που υστερεί ανθρωπιάς; Μα αν δεν την κάνεις θα στερηθείς ανθρωπιάς έτσι κι αλλιώς γιατί θα ζομποποιηθείς!\nΟk, πάμε στη δεύτερη. Λίγο ρομαντικούλα (και λίγο απιστευτούλα, αλλά who cares), γιατί το ρομάντσο δεν λείπει στο Walking Dead τι νομίζατε; Ελπίζω όχι αυτό που νόμιζε και η αδερφή μου, ότι παίζουν μόνο ζόμπι στη σειρά! Μετά το χαμό που έγινε στην φυλακή με τον Governor (που κακό χρόνο να 'χει) το γλυκανάλατο ζευγαράκι μας Glenn & Maggie χωρίστηκαν. Και πέρασαν δια πυρός και σιδήρου για να ξαναβρεθούνε. Εκεινός ο Glenn...ok, εγώ θα είχα πεθάνει 100 φορές!\nΑλλά έντάξει τώρα, βασικός πρωταγωνιστής τι να λέμε...Ακόμα περισσότερο βέβαια απ'τη σκηνή που ξαναβρήκε ο ένας τον άλλο, μου άρεσε το σημείο όπου ο Glenn βλέπει το πρώτο μήνυμα στον τοίχο που του είχε γράψει η Maggie, με αίμα ζόμπι (cute), και καταλαβαίνει ότι ζει και τον ψάχνει και αρχίζει να τρέχει, παρ'όλη την κούραση που είχε ο άνθρωπος, προς το σημείο που θα τον περίμενε, δηλαδή στον τερματικό σταθμό (terminus), ''those who arrive, survive'' ναι ναι...καλά!\nΗ τρίτη...πωωωω, η τρίτη ήταν σκηνάρα! Ένα γκρουπ επιζώντων την ''πέφτει'' σε Rick, Michonne και Carl (τρελοί θα ήταν). Ωστόσο εκείνοι ήταν πολλοί περισσότεροι και καθώς τους πιάσανε και λίγο στον ύπνο, δεν ήταν και πολλά που μπορούσαν να κάνουν! Ο Daryl (ΘΕΟΣ) ήταν μαζί με αυτό το γκρουπ γιατί είχε μείνει μόνος του και δεν θα τα κατάφερνε για πολύ καιρό έξω από κάποιο γκρουπ. Προσπάθησε να τους βοηθήσει λέγοντας στον αρχηγό του γκρουπ να μην τους πειράξει, αλλά τι το 'θελε κι αυτός, όχι απλά δεν τον άκουσαν αλλά τον πλάκωσαν και στο ξύλο. Φτωχέ μου Daryl... Το μάτι βεβαίως του πρωταγωνιστή άρχισε να γυρνάει επικίνδυνα τη στιγμή που είδε το γιο του, τον Carl, να είναι στα χέρια ενός από την άλλη ομάδα και να τον χτυπάει. Ήταν βέβαιο πως θα τους σκότωναν όλους. Κάπου εκεί, μην μπορώντας να κουνηθεί με κάποιον τρόπο είδαμε τι μπορεί να κάνει ένας άνθρωπος για να επιβιώσει ο ίδιος και οι άνθρωποι που αγαπάει. Με μία δαγκωματιά τον άφησε...σέκο! Και αφού τους σκοτώνουν όλους καλά καλά, έρχεται ξανά το ζήτημα της ''σωστής'' διαπαιδαγώγησης. Γιατί ο Carl αντί να πει: '' Ουάου, τι έκανε ο πατέρας μου είναι ο Σούπερμαν!'', ήταν σε φάση...''Δεν το πιστεύω ότι θα έκανε ποτέ κάτι τόσο άγριο ο πατέρας μου.'' Μα και τι ήθελες να κάνει δηλαδή;;; Φυσικά το πιο σημαντικό είναι ότι ο Daryl βρήκε κάποιους από την ομάδα, γιατί κόντευε να πάθει κατάθλιψη το πουλάκι μου και δεν θα το άντεχα!\nΕννοείται ότι η σεζόν δεν τελειώνει χαρούμενα, γιατί όταν φτάνουν στον τερματικό σταθμό, που υποτίθεται θα ήταν καταφύγιο για τους επιζώντες, τους αιχμαλωτίζουν και τους κλειδαμπαρώνουν σε ένα βαγόνι, μαζί με άλλους που βρίσκονταν εκεί πριν από αυτούς. Ανάμεσα σε αυτους...οι Glenn και Maggie! Το μόνο καλό είναι ότι έχουν αρχίσει να μαζεύονται σιγά σιγά, γιατί είχαν διασκορπιστεί, είπαμε, λόγω Governor. Και εκεί πέφτει η τελευταία ατάκα...Προβλέψιμη μέχρι αηδίας, αλλά ήθελες απλά να την ακούσεις! Καλά...εγώ ήθελα να την ακούσω! ''Θα νιώσουν πολύ ηλίθιοι όταν το καταλάβουν'' Ρωτάει και ο άλλος, καινούριος ακόμα στην ομάδα (γατάκι), ''να καταλάβουν ποιο πράγμα;''. Γρήγορα κόντινα σε Carl, Michonne, Glenn, Maggie, Daryl, και τελευταίο κοντινό πλάνο σε Rick (duuuh), ο οποίος λέει: ''ότι τα έβαλαν με τα λάθος άτομα''. Να το πω και στ' αγγλικά γιατί έχει άλλη χάρη; ''They 're screwing with the wrong people!''\nΕ μα έτσι είναι όπως και να το κάνουμε! Βλέπεις κάτι, μία σειρά, μία ταινία, τη θες την υπερβολή σου! Τι να το κάνω εγώ το αληθοφανές; Εγώ θέλω να ταυτιστώ με μία Michonne - samurai, με ένα Daryl - the archer, απλά πράγματα, καθημερινά!


Χάβρη - Σατορού • Προγνωστικά-Ανάλυση Αγώνα • Bet-planet.gr\nΧάβρη - Σατορού\nΣτα 8 τελευταία τους: 2 νίκες η Σατορού - 1 νίκη η Χάβρη - 5 ισοπαλίες\nΑντώνης Μαρκαντώνης 27/09/2019 | 0:23\nΜπορεί η εικόνα της να μην ήταν συνολικά καλή, όμως είχε σε καλή ημέρα την επίθεσή της, και αυτό ήταν αρκετό για να φύγει αλώβητη από την έδρα της Ορλεάν όπου απέσπασε την ισοπαλία με 2-2. Αυτή ήταν η 2η σερί ισοπαλία για την ομάδα του Λε Γκουέν, η οποία είναι η μοναδική που παραμένει αήττητη από την έναρξη του πρωταθλήματος, ενώ κατέχει την πιο εύστοχη επίθεση έως τώρα έχοντας σκοράρει 16 τέρματα!\nΕπιστροφή του Γκεγιέ.\nΣτο Over 2.5 οι 6 από τις 8 αναμετρήσεις της στο πρωτάθλημα.\nΈβγαλε αντίδραση κόντρα στη Γκρενόμπλ την προηγούμενη αγωνιστική, όμως ούτε αυτό στάθηκε ικανό για να πανηγυρίσει τη νίκη, μένοντας στο εντός έδρας 1-1. Με την ισοπαλία της αυτή η ομάδα του Ουσάι παρέμεινε δίχως τρίποντο από την αρχή του πρωταθλήματος, ενώ παράλληλα συνεχίζει να προβληματίζει αμυντικά, με την εστία της να έχει παραβιαστεί στα 6 από τα 8 έως τώρα παιχνίδια της.\nΕκτός ο τιμωρημένος Κοντέ, ενώ σταθερά στα πιτς συνεχίζουν οι Λερόι, Τορμέν με τον Γκονζάλεζ αντίθετα να επιστρέφει.\nΤην επιστροφή της στα τρίποντα, και να δώσει συνέχεια στο μοναδικό και αήττητο σερί που τρέχει στο πρωτάθλημα από την αρχή του θέλει η Χάβρη, η οποία έχει μέσα σε όλα ως πάτημα την έδρα της. Η Σατορού μπορεί την προηγούμενη αγωνιστική να έβγαλε αντίδραση, όμως απέχει πολλά βήματα ακόμη για την πρώτη της νίκη. Συμφωνώ με τον έντονο φαβοριτισμό των γηπεδούχων, όμως ο άσος από μόνος του δεν ποντάρεται. Στροφή στο combo 1&Over 1.5 που το βρίσκω στο 2.10 στον Stoiximan, αφού η ομάδα του Λε Γκουέν έχει την επιθετική ικανότητα, να σκοράρει πάνω από 2 τέρματα στην προβληματική άμυνα των φιλοξενούμενων.\n21:00 Χάβρη - Σατορού Final Result & Total Goals O/U 1&Over 1.5 2.10 6 0-1 -6.00


''Σημαντικός ο ρόλος της Ελλάδας''\n Ενημέρωση για τα εθνικά θέματα\n "Δεν καταργείται η διαφθορά"\n Συνάντηση με Λιμενικούς\n«Ο ρόλος της Ελλάδας μπορεί να είναι σημαντικός στην κοντινή της, αλλά και την ευρύτερη περιοχή, στην οποία βρίσκεται», είναι το συμπέρασμα στο οποίο κατέληξαν οι σύνεδροι του Συμποσίου της Σύμης, στη Σκιάθο, οι εργασίες του οποίου έληξαν σήμερα το μεσημέρι, ενώ το επίσημο κλείσιμο με την ανακοίνωση των συμπερασμάτων θα γίνει το βράδυ.\nΤα συμπεράσματα θα παρουσιάσουν ο πρόεδρος του ΠΑΣΟΚ, Γιώργος Παπανδρέου, ο νομπελίστας οικονομολόγος Τζόζεφ Στίγκλιτς, ο οποίος θα μιλήσει για την παγκόσμια οικονομία ,και η Σιγκολέν Ρουαγιάλ, που θα μιλήσει για θέματα δημοκρατίας και συμμετοχής.\nΣε συζήτηση που είχε με τους δημοσίογραφους, αμέσως μετά τη λήξη των εργασιών του Συμποσίου, ο κ. Παπανδρέου αναφερόμενος στα συμπεράσματα για την Ελλάδα, τόνισε ότι «η Ελλάδα μπορεί να έχει έναν πολύ σημαντικό ρόλο στα Βαλκάνια, την Ευρώπη, τη Μεσόγειο και τη Μέση Ανατολή. Υπό την προϋπόθεση βέβαια ότι θα σχεδιάσει το μέλλον της, θα αναλάβει πρωτοβουλίες και δεν θα παραμένει στη σημερινή ακινησία».\nΓια την πορεία των εθνικών θεμάτων ενημέρωσε η υπουργός Εξωτερικών, Ντ. Μπακογιάννη, τον Πρόεδρο της Δημοκρατίας Κ. Παπούλια, στο πλαίσιο της "σταθερής ενημέρωσης" εκ μέρους του υπουργείου Εξωτερικών, όπως είπε η υπουργός.\nΣύμφωνα με τη δήλωση της υπουργού κατά την έξοδό της από το γραφείο του Προέδρου, συζήτησαν «για τα αποτελέσματα της Κέρκυρας, τη σύνοδο του ΟΑΣΕ, τις συνεχιζόμενες διαπραγματεύσεις για το Σκοπιανό και βεβαίως για τις παραβιάσεις και τις παραβάσεις στο Αιγαίο από τα τουρκικά μαχητικά πάνω από το Αγαθονήσι και το Φαρμακονήσι και τις αντιδράσεις της ελληνικής κυβέρνησης στις κινήσεις αυτές».\nΕρωτηθείσα η κα Μπακογιάννη σχετικά με δήλωση του εκπροσώπου του τουρκικού υπουργείου Εξωτερικών, με την οποία η τουρκική πλευρά αμφισβητεί τα ελληνικά κυριαρχικά δικαιώματα στο Αιγαίο, η υπουργός απάντησε ότι «είναι γνωστό ότι συζητάμε για το θέμα της υφαλοκρηπίδας στο Αιγαίο και είναι επίσης γνωστό ότι η βάση της οποιασδήποτε συζήτησης είναι το διεθνές δίκαιο και οι συμφωνίες, που έχουν υπογραφεί». Πρόσθεσε δε, πως «δεν θα κουραστούμε να επαναλαμβάνουμε ότι το πιο σημαντικό είναι να συνειδητοποιήσει η Αγκυρα ότι έχει υποχρέωσεις, που πρέπει να τιμήσει».\nΥποδεχόμενος την υπουργό, ο κ. Παπούλιας ρώτησε για την κατάσταση μετά την Κέρκυρα, για να δεχθεί την απάντησή της, πως "η Κέρκυρα έδειξε ότι η Ελλάδα έχει δυνατότητες πέραν των γνωστών θεμάτων".\n"Πέρα από τις αγκυλώσεις", σημείωσε ο Πρόεδρος.\n"Το σημαντικό είναι ότι ήρθαν όλοι", ότι "καταφέραμε να αρχίσει μια προσέγγιση Δύσης-Ρωσίας", συμπλήρωσε η υπουργός Εξωτερικών.\n*** Στη συνέχεια, ο Πρόεδρος της Δημοκρατίας δέχθηκε τον Γενικό Επιθεωρητή Δημόσιας Διοίκησης, κ. Ρακιντζή.\nΚατά τη σημερινή συνεδρίαση της Επιτροπής Θεσμών και Διαφάνειας της Βουλής, ο κ. Γκιουλέκας προανήγγειλε για το επόμενο χρονικό διάστημα, μέτρα που αφορούν τα δημοτικά μέσα ενημέρωσης, ενώ ανακοίνωσε πως το υπουργείο Εσωτερικών βρίσκεται σε συνεννόηση με το υπουργείο Παιδείας, προκειμένου να εισαχθεί πιλοτικά μάθημα μέσων ενημέρωσης στην Γβ Λυκείου, για την εξοικείωση των «αυριανών ακαδημαϊκών πολιτών» με τη διαδικασία σύνταξης και ανάγνωσης μιας εφημερίδας.\n«Η πολιτική και η οικονομία έχουν διαλεκτική σχέση μεταξύ τους. Γι' αυτό, κανένας νόμος δεν μπορεί να διαχωρίσει την οικονομική κυριαρχία των μονοπωλίων και την πολιτική εξουσία», τόνισε η η ΓΓ της ΚΕ του ΚΚΕ, Αλ. Παπαρήγα, σε συνέντευξη Τύπου για την παρουσίαση των θέσεων του κόμματος επί του «σχεδιασμού της κυβέρνησης να επιβάλει αποκλειστική επιχορήγηση των κομμάτων από το κράτος».\nΑφού κατηγόρησε την κυβέρνηση, αλλά και το ΠΑΣΟΚ, χαρακτηρίζοντάς το «ηγετικό φορέα αυτής της εκστρατείας», τον οποίο «βοηθά -αυτό το διάστημα- το ΛΑ.Ο.Σ», η κ. Παπαρήγα σημείωσε πως «αποτελεί κοροϊδία ότι θα καταργηθεί η διαφθορά με την ψευδεπίγραφη διαφάνεια των οικονομικών των κομμάτων».\nΥποστήριξε δε, ότι «πίσω από την επιχείρηση "ελληνικά καθαρά χέρια" κρύβονται ακόμα πιο επώδυνα και αυταρχικά μέτρα για το λαό» και πως το «εγχείρημα μπορεί μόνο να αμβλύνει κάποιες οξείες γωνίες».\nΣε σχετική ερώτηση, η κ. Παπαρήγα απάντησε ότι «όλα αυτά που συζητούνται στη Βουλή είναι για τα μάτια του κόσμου», διευκρινίζοντας πως οι πολίτες δεν μπορούν να γνωρίζουν τα οικονομικά των κομμάτων.\nΔιατύπωσε την εκτίμηση ότι «η δήθεν κατάργηση του "μαύρου πολιτικού χρήματος" έχει στόχο», αφενός να «διαφυλάξει το κύρος των αστικών κομμάτων» και αφετέρου, «μέσα από το σύστημα "εξαγνισμού" να δημιουργηθούν προϋποθέσεις να ελεγχθεί η δράση του ΚΚΕ».\nΑφού αναφέρθηκε στους ελέγχους ορκωτών λογιστών στις χρηματοδοτούμενες, από το κράτος, δαπάνες, και σε ελέγχους, μεταξύ άλλων, από την εφορία και το ΙΚΑ, η ΓΓ της ΚΕ του ΚΚΕ προειδοποίησε ότι δεν θα επιτραπεί οποιαδήποτε επέμβαση στην εσωτερική λειτουργία του κόμματος.\n«Αρνούμαστε οποιαδήποτε παρέμβαση του αστικού κράτους στη σχέση του κόμματος με τα μέλη του, τους οπαδούς και τους φίλους του, σχέση που υπακούει αποκλειστικά και μόνο στις αρχές λειτουργίας, που καθορίζονται από το καταστατικό μας», επισήμανε η κ. Παπαρήγα και πρόσθεσε: «Θα προστατεύσουμε τους ενισχυτές μας από τον ελεγκτικό μηχανισμό».\nΕπιπλέον, η κ. Παπαρήγα διεμήνυσε σε «εκείνους που στέλνουν μηνύματα εκβιασμού τον τελευταίο καιρό» ότι «το ΚΚΕ δεν δέχεται απειλές».\nΚληθείσα να σχολιάσει την αλλαγή διοίκησης στην ΕΥΠ, η είπε ότι πρόκειται για «πολύ σοβαρό γεγονός», κυρίως λόγω της «επιλογής του χώρου από τον οποίο προέρχεται ο νέος αρχηγός», καθώς «έχει ειδικευτεί σε θέματα τρομοκρατίας».\n«Υπήρχε ειδική υπηρεσία για την τρομοκρατία, τώρα γίνεται ένα με την ΕΥΠ. Αυτό καταλαβαίνουμε», είπε η κ. Παπαρήγα, η οποία επισήμανε ότι «πάντα η Υπηρεσία είχε έντονη εσωτερική παρέμβαση και με παρακολουθήσεις όλων των κομμάτων, και των αστικών, αλλά από διαφορετική σκοπιά. Σήμερα, όμως, επισημοποιείται αυτό με την εξήγηση ότι υπάρχει μια σύνδεση ανάμεσα στο οργανωμένο έγκλημα, την τρομοκρατία και τους αντιεξουσιαστές».\nΣε αυτό το σημείο, η κ. Παπαρήγα εξέφρασε τη βεβαιότητά της για παρακολούθηση και των τηλεφώνων του ΚΚΕ από την Υπηρεσία και έκανε λόγο για «παρακολούθηση όλων από όλους», σχολιάζοντας ότι «και η ΕΥΠ, με τη σειρά της, παρακολουθείται από ξένες υπηρεσίες».\nΜε το Προεδρείο της Πανελλήνιας Ομοσπονδίας Ενώσεων Προσωπικού του Λιμενικού Σώματος συναντήθηκε σήμερα ο πρόεδρος του ΛΑ.Ο.Σ. κ. Γ. Καρατζαφέρης στα γραφεία του κόμματος.\n«Ο Ελληνικός λαός βρίσκεται προ της αγχόνης. Ο κ. Καραμανλής απλώς θα αποφασίσει την ημέρα της εκτελέσεωςβ¦», δήλωσε ο εκπρόσωπος Τύπου του ΛΑ.Ο.Σ κ. Κωστής Αϊβαλιώτης, σχετικά με την αναφορά του κ. Καραμανλή για το ενδεχόμενο νέων οικονομικών μέτρων που θα πάρει η κυβέρνηση αν χρειαστεί.\nana2html v2.01 run on Thursday, 16 July 2009 - 14:30:36 UTC


"Τάραξε νερά" ο Κωσταράκος - OnAlert.gr\n"Τάραξε νερά" ο Κωσταράκος\n01.09.2012 | 08:01\nΕίναι τελικά τόσο απλό. Ένας Αρχηγός να εκφράζει την άποψή του,για τα επαγγελματικά θέματα των ΕΔ,δίνοντας πρώτα απ΄ όλα στους υφισταμένους του να καταλάβουν ότι η ηγεσία τους "ζει σ΄ αυτό το κόσμο". Μαζί τους. Δεν είναι ...πραξικόπημα,δεν είναι πολιτική παρέμβαση. Είναι η υποχρέωση κάθε Αρχηγού να μιλάει,να λέει την άποψή του κα μέσα στα θεσμικά όργανα να την υποστηρίζει.\nΤο μήνυμα -μέσω twitter που τόσο κατηγορήθηκε ως επιλογή επικοινωνίας- του Α/ΓΕΕΘΑ Μιχάλη Κωσταράκου, τάραξε τα νερά.\n"Είμαστε όλοι μάχιμοι". Μια απλή αυτονόητη φράση που όμως όταν λέγεται από τον επικεφαλής των ΕΔ έχει τη σημασία της. Ειδικά όταν δεκαετίες τώρα οι Αρχηγοί ήταν πάντα σιωπηλοί. Και γι΄ αυτό -ας πικράνουμε αρκετούς- έμεναν στην αφάνεια. Ποιος γνώριζε τα τελευταία χρόνια το...όνομα των Α/ΓΕΕΘΑ, έξω στη κοινωνία; Κανείς.\nΟ Κωσταράκος καλά κάνει και παρεμβαίνει. Με τρόπο θεσμικό,σοβαρό και υπεύθυνο. Πρέπει και το τελευταίο στέλεχος των ΕΔ να καταλάβει ,να νοιώσει ότι ο Αρχηγός του είναι μπροστά απ΄ αυτόν αλλά και μαζί του.\nΌχι δεν θα γίνει συνδικαλιστής ο Α/ΓΕΕΘΑ. Δεν είναι αυτός ο ρόλος του. Κι ας λέει ο Κωσταράκος ότι "το συνδικαλιστικό όργανο των στρατιωτικών είναι η ηγεσία τους". Η ηγεσία είναι,πρέπει να είναι η ασπίδα τους. Και τώρα, αυτή τη σκληρή περίοδο ο αγωγός επικοινωνίας με τους πραγματικά εκτός τόπου και χρόνου πολιτικούς που έχουν αναλάβει να διαχειριστούν τη κρίση που οι ίδιοι προκάλεσαν.\nΤις αποφάσεις για τις περικοπές θα τις λάβουν δυστυχώς ,αυτοί οι ίδιοι οι πολιτικοί που μας έφεραν σ΄ αυτό το χάλι και τώρα ...κουνάνε και το δάχτυλο. Οι περισσότεροι δεν έχουν ιδέα για το τι σημαίνουν ΕΔ. Η στρατιωτική ηγεσία της χώρας θα εκτελέσει τις αποφάσεις,όπως επιβάλει η λειτουργία της Δημοκρατίας μας. Αυτό όμως δεν σημαίνει ότι δεν πρέπει να εκφράζει τις αντιρρήσεις της και δεν πρέπει να επισημαίνει σε κάθε ευκαιρία τις επιτπώσεις που θα έχουν στις ΕΔ οι αποφάσεις περικοπών.\nΚαι μια και μιλήσαμε για Δημοκρατία. Οι ΕΔ οφείλουν -όπως κάνουν πάντα- να τη διαφυλάξουν.


Μεσσήνη: Γέφυρα αλληλεγγύης και στήριξης στα εθελοντικά κλιμάκια πυρόσβεσης. - ΚΑΛΑΜΑΤΑ NEWS - ΚΑΛΑΜΑΤΑ NEWS\nHome Μεσσήνη Μεσσήνη: Γέφυρα αλληλεγγύης και στήριξης στα εθελοντικά κλιμάκια πυρόσβεσης.\nΜεσσήνη: Γέφυρα αλληλεγγύης και στήριξης στα εθελοντικά κλιμάκια πυρόσβεσης.\nOMAΔΑ UNWIRED 9:04 π.μ. Μεσσήνη,\nΗ Εθελοντική Διάθεση Μεσσήνης, οι Αρχιτεκτονικές Διαδρομές Μεσσήνης και ο φορέας ψηφιακής προβολής «Στην ομορφιά που χάνεται» ύστερα από αίτημα πολιτών της πόλης και της ευρύτερης περιοχής στήνουν μεγάλη γέφυρα αλληλεγγύης και στήριξης προς τα εθελοντικά κλιμάκια πυρόσβεσης που βρίσκονται στην πρώτη γραμμή στην περιοχή μας. Συγκεκριμένα για τις επόμενες ώρες συγκεντρώνονται νερά και ξηρά τροφή και είδη πρώτης ανάγκης ώστε να παραδοθούν έγκαιρα. Πληροφορίες στο τηλέφωνο 6945568387 και στις αντίστοιχε ομάδες κοινωνικής δικτύωσης στο facebook (ομάδα συντονισμού: Γιάννης Πατσαβούρας-Γιάννης Λάσκαρης-Νίκη Γιαννακοπούλου-Γιώργος Σταθόπουλος-Άρης Μπαρκούρας)


Τα πληρώματα της KLM δεν θα διανυκτερεύουν πλέον στο Κίεβο | Cretalive ειδήσεις\n28 ΙΑΝΟΥΑΡΙΟΥ 2022 / 21:58\nΟι πτήσεις της εταιρείας προς την Ουκρανία δεν διακόπτονται, διαβεβαίωσε η KLM\nΟι πτήσεις της εταιρείας προς την Ουκρανία δεν διακόπτονται, διαβεβαίωσε η KLM.\n"Αποφασίστηκε πρόσφατα να μην περνούν τα πληρώματα τη νύχτα τους στο Κίεβο αλλά να επιστρέφουν αμέσως" μετά την πτήση. "Η KLM δίνει πάντα προτεραιότητα στην ασφάλεια των επιβατών και των εργαζομένων της", πρόσθεσε στην ανακοίνωση που εξέδωσε, σημειώνοντας ότι "παρακολουθεί και αποτιμά καθημερινά την κατάσταση".\nΤο θέμα αυτό είναι ιδιαίτερα ευαίσθητο για την Ολλανδία, μετά τη συντριβή, το 2014, της πτήσης MH17 της Malaysia Airlines στην ανατολική Ουκρανία. Το αεροσκάφος, που εκτελούσε πτήση από το Άμστερνταμ για την Κουάλα Λουμπούρ, καταρρίφθηκε με αποτέλεσμα να σκοτωθούν οι 283 επιβάτες –196 από τους οποίους ήταν Ολλανδοί– και τα 15 μέλη του πληρώματος.\nΗ Ρωσία αρνείται κάθε ανάμιξή της στην υπόθεση αυτήν.\nΤέσερις άνδρες, τρεις Ρώσοι και ένας Ουκρανός, δικάζονται στην Ολλανδία κατηγορούμενοι για την κατάρριψη της πτήσης MH17 με έναν πύραυλο εδάφους-αέρος BUK και αν κριθούν ένοχοι κινδυνεύουν να τους επιβληθεί ισόβια κάθειρξης.\nΜετά την τραγωδία, η KLM δεν πετά πλέον πάνω από την ανατολική Ουκρανία και την Κριμαία.


Ρικ Ουέλτς: σπάζοντας 40 χρόνια καταπιεστικής σιωπής… - Age Of Basketball\nHome / NBA / Ρικ Ουέλτς: σπάζοντας 40 χρόνια καταπιεστικής σιωπής…\nΌταν ο Ρικ Ουέλτς έμπαινε στο χώρο του NBA δύσκολα θα μπορούσε να φανταστεί ότι θα του έπαιρνε 40 σχεδόν χρόνια για να αποκαλύψει ποιος είναι, να νιώσει ότι μπορεί να «δείξει» τον εαυτό του στους άλλους. Ένας από τους πιο σημαντικούς ανθρώπους στην ιστορία της λίγκας, ξεκίνησε ουσιαστικά από ball boy και έφτασε να είναι πρόεδρος των Φίνιξ Σανς. Ο Ουέλτς στα 58 του αποκάλυψε δημοσίως ότι είναι ομοφυλόφιλος.\nΚανονικά η σωστή απάντηση σε μια υγιή κοινωνία θα έπρεπε να ήταν «ε, και;». Όμως, όχι στο επαγγελματικό μπάσκετ, όχι στο NBA. Όλοι θυμούνται ακόμα τι ακολούθησε τη στιγμή που ο Τζον Αμίτσι έκανε την αποκάλυψη ότι είναι ομοφυλόφιλος. Στις Η.Π.Α. ο Τιμ Χαρνταγουέι εν ολίγοις είπε ότι μισεί τους γκέι και ότι θα φοβόταν να παίξει στην ίδια ομάδα με έναν γκέι, ενώ κανείς δεν μπορεί να ξεχάσει τα αισχρά και βλακώδη σχόλια Ελλήνων δημοσιογράφων αλλά και συναθλητών του Αμίτσι στη χώρα μας.\nΟ επαγγελματικός αθλητισμός δυσκολεύεται πολύ να δεχτεί τους ομοφυλόφιλους, καθώς είναι ένας χώρος όπου η χειρότερη προσβολή για έναν άντρα αθλητή θεωρείται το να του πεις ότι… δεν είναι πολύ άντρας. Αστειότητες, οι οποίες, όμως, μολύνουν τα μυαλά των νέων ανθρώπων και των παιδιών, που μεγαλώνουν σε μια ομοφοβική κοινωνία, καθώς κανείς δεν τα έμαθε να δέχονται και να αγκαλιάζουν το διαφορετικό. Αποτέλεσμα, η απίστευτη καταπίεση που νιώθουν οι ομοφυλόφιλοι σε πάρα πολλούς επαγγελματικούς χώρους, ανάμεσά τους και το μπάσκετ, όπου είναι ταμπού το να δηλώσεις πως είσαι γκέι.\nΗ ιστορία του Ουέλτς δείχνει εύγλωττα πόσο δύσκολα είναι τα πράγματα, ακόμη και για κάποιον που έχει απίστευτα ισχυρή θέση. Όταν ο Ουέλτς μπήκε στο χώρο του NBA δεν ήταν δυνατόν να δηλώσει ότι είναι ομοφυλόφιλος (μιλάμε για δεκαετίες 1970-80). Όταν υπάρχουν χώρες το 2011 που θέλουν να θεωρείται η ομοφυλοφιλία έγκλημα που πρέπει να τιμωρείται με θανατική ποινή, φανταστείτε πώς ήταν τα πράγματα πριν από 30-40 χρόνια, ακόμα και στον δυτικό κόσμο.\nΟ Ουέλτς το 1977 έκανε σχέση, η οποία κατέληξε τραγικά αρκετά χρόνια αργότερα. Τότε ήταν διευθυντής δημοσίων σχέσεων των Σόνικς την περίοδο που η ομάδα πήρε το μοναδικό της πρωτάθλημα. Αργότερα ο Στερν τον πήρε μαζί του στο NBA και τον έκανε διευθυντή προώθησης του NBA σε εθνικό επίπεδο ενός πρωταθλήματος που τότε ήταν ελάχιστα δημοφιλές. Αυτός ήταν που το 1984 δημιούργησε το All-star weekend με διαγωνισμό καρφωμάτων και αγώνα παλαιμάχων. Το 1997 πήρε βραβείο για την προσφορά του στη δημιουργία του WNBA. «Για πολλά χρόνια έχει μια ολοκληρωμένη αντίληψη και κατανόηση της ψυχής του NBA», έχει ο Ντέιβιντ Στερν.\nΟ ίδιος φοβόταν να αποκαλύψει τις σεξουαλικές του προτιμήσεις καθώς «ήταν κάτι για το οποίο κανείς δεν μιλούσε. Δεν αισθανόταν κανείς άνετα με αυτό. Και δεν το φανταζόμουν μόνο εγώ ότι ήταν έτσι. Το ζούσα καθημερινά», έχει πει. Δεν είπε τίποτα, καθώς θεώρησε ότι αν μιλούσε δημοσίως θα καταστρεφόταν η καριέρα του.\nΈτσι, όταν το 1994 έχασε τον φίλο του (από το 1977) από AIDS δεν μπορούσε να θρηνήσει όπως θα ήθελε. Η γραμματέας του έλεγε ότι πέθανε ένας καλός φίλος. Ούτε καν σε εκείνη δεν είχε πει ευθέως ποιος ήταν ο Άρνι. Από το 2002 είναι πρόεδρος των Σανς, αλλά το 2009 αναγκάστηκε να τερματίσει μια 14χρονη σχέση, καθώς ο φίλος του δεν άντεχε άλλο να ζει στη σκιά και την «παρανομία». «Το υψηλό προφίλ που έχω στην κοινωνία, η ανάγκη να είναι αόρατος. Αυτό τελικά έγινε κάτι που δεν μπορέσαμε να ξεπεράσουμε», λέει τώρα ο Ουέλτς εμφανώς μετανιωμένος.\nΌταν πήρε την απόφαση να μιλήσει δημοσίως συμβουλεύτηκε πρώτα τον μέντορά του, Ντέιβιντ Στερν. Ζήτησε την υποστήριξή του και ο Στερν, όταν του είπε ότι θα αποκαλύψει δημοσίως ότι είναι ομοφυλόφιλος του απάντησε «έχεις την αμέριστη συμπαράστασή μου». Ήταν ένα θέμα που δεν είχαν συζητήσει ποτέ.\nΜετά πήγε στον Μπιλ Ράσελ, τον οποίο συμβουλευόταν από τις κοινές τους μέρες στους Σόνικς. Ο Ουέλτς ζήτησε από τον Ράσελ να μιλήσει στους New York Times και ο θρύλος των Σέλτικς, του οποίου η απέχθεια να μιλάει στον τύπο είναι γνωστή σε όλους, του απάντησε απλά: «Εννοείται. Ό,τι θες».\nΗ συνάντηση με τον Στερν έγινε γιατί όποια αποκάλυψη κι αν έκανε ο Ουέλτς το πιθανότερο ήταν να εμπλακεί στη μετέπειτα συζήτηση και ο Στερν. «Αυτό που δεν του είπα τότε ήταν: νομίζω ότι υπάρχει ισχυρή πιθανότητα ο κόσμος να το θεωρήσει ανάξιο λόγου. Μάλλον μπέρδευα τις σκέψεις μου με τις ελπίδες μου».\nΤην επόμενη μέρα το NBA, από σύμπτωση, ξεκινούσε καμπάνια εναντίον της προσβλητικής γλώσσας που χρησιμοποιείται στα γήπεδα με πρωταγωνιστές τους Γκραντ Χιλ και Τζάρεντ Ντάντλι των Σανς. Το ίδιο βράδυ ο Κόμπι Μπράιαντ αποκάλεσε έναν διαιτητή «faggot» όταν του έδωσε τεχνική ποινή.\nΤελευταία στάση του Ουέλτς πριν την ανακοίνωση ήταν ένα εστιατόριο στο Φίνιξ και μια συζήτηση με τον Στιβ Νας. Οι δυο τους δεν είναι φίλοι, αλλά υπάρχει αμοιβαία εκτίμηση σε επαγγελματικό επίπεδο. Όταν ο Ουέλτς είπε στον Νας ότι είναι ομοφυλόφιλος και θα το αποκαλύψει δημόσια, ο Νας έμεινε έκπληκτος. Θεωρούσε ότι όλοι ήξεραν πως ο Ουέλτς είναι γκέι και ότι τον δέχονται.\n«Νομίζω ότι είναι ντροπή, για προφανείς λόγους, το να είναι αναγκασμένος να κάνει τέτοια κίνηση», είπε ο Νας που ξεκαθάρισε ότι είναι τιμή του το να βοηθήσει με όποιον τρόπο μπορεί στη μάχη που ξεκινά ο Ουέλτς. «Όποιος δεν είναι έτοιμος πρέπει να ετοιμαστεί και να φτάσει στο σήμερα. Ο Ουέλτς κάνει χάρη σε όλους όσοι δεν είναι έτοιμοι για κάτι τέτοιο», λέει ο Καναδός αστέρας.\nΣτήριξη από τον Τσαρλς Μπάρκλεϊ\nΠάρα πολλοί επικοινώνησαν ή έστειλαν e-mail στον Ουέλτς μετά την αποκάλυψη, από απλούς φιλάθλους των Σανς ως διάσημες προσωπικότητες. Ανάμεσά τους και ο Τσαρλς Μπάρκλεϊ, ο οποίος χαρακτήρισε την κίνηση του Ουέλτς: «Ανεκτίμητης αξίας».\nΟ Μπάρκλεϊ κάποιες μέρες αργότερα όταν τον ρώτησαν αν θα δεχόταν να έχει για συμπαίκτη του έναν ομοφυλόφιλο απάντησε: «Αν κάποιος είναι γκέι, αυτό είναι δική του δουλειά. Αλλά με ενοχλεί το πώς λένε οι άνθρωποι ότι οι αθλητές δεν θα ανέχονται έναν γκέι. Νομίζω ότι οι ομοφυλόφιλοι πρέπει να έχουν το δικαίωμα να παντρεύονται και να τους ευλογεί ο Θεός, είναι μόνο δική τους δουλειά αν θέλουν να το κάνουν. Άκου, αν ένας τύπος δεν μπορεί να παίξει, τότε είναι η μόνη περίπτωση που δεν θέλω να παίζω μαζί του. Δεν μας ενδιαφέρουν οι εξωσχολικές δραστηριότητες του καθενός!».\nΟ στόχος του Ουέλτς\n«Ο επαγγελματικός αθλητισμός και το NBA είναι μια από τις βιομηχανίες όπου το θέμα είναι εκτός ορίων. Κανείς δεν μιλάει γι’ αυτό, κανείς δεν νιώθει άνετα να μιλήσει γι’ αυτό». Ο Ουέλτς έγινε μόλις ο 2ος άνθρωπος στο NBA μετά τον Αμίτσι που κάνει τέτοια αποκάλυψη.\n«Ποτέ δεν ένιωσα εχθρότητα στο περιβάλλον εργασίας μου. Όμως, πάντα υπήρχε μια σιωπή που κάλυπτε το θέμα της ομοφυλοφιλίας σαν να ήταν όλοι σύμφωνοι να μη μιλήσει ποτέ κανείς γι’ αυτό. Το NBA είναι πολύ μπροστά όσον αφορά στα ανθρώπινα δικαιώματα. Ακόμα και στο θέμα αυτό είναι πιο μπροστά από άλλα πρωταθλήματα, όμως είναι πολύ πίσω από το σημείο που βρίσκεται η κοινωνία μας σήμερα», λέει ο Ουέλτς.\nΟ ίδιος δεν αυταπατάται, ξέρει ότι η αποκάλυψη θα αλλάξει πολλά: «Δεν θα είναι ποτέ πια το ίδιο. Καλύτερο ή χειρότερο, αυτό που έκανα θα αλλάξει το πώς θα με θυμάται ο κόσμος και αυτό που φαίνεται περίεργο. Αλλά δεν ξέρω πώς θα αλλάξει τη ζωή μου και τη δουλειά μου. Κατέθεσα τόσο χρόνο και δύναμη για να φτάσω στο σήμερα που πλέον έχω αποφασίσει να αφήσω τη ζωή να με πάει μπροστά κι ό,τι γίνει. Τόσα χρόνια είχα θέσει όρια στην προσωπική μου ζωή αφήνοντας απ’ έξω ανθρώπους τους οποίους σέβομαι και για τους οποίους νοιάζομαι. Και ποτέ δεν μπόρεσα να είμαι μέρος μιας αυθεντικής σχέσης και του πώς αυτή θα έπρεπε να είναι. Το τίμημα που έπρεπε να πληρώσω γι’ αυτό ήταν πια μεγαλύτερο απ’ όσο άντεχα».\nΠολλοί λένε ότι η κίνηση του Ουέλτς θα βοηθήσει πολύ τον επαγγελματικό αθλητισμό στο να κάνει ένα βήμα μπροστά, θα τον βοηθήσει να πλησιάσει έστω και λίγο το σημείο που θα έπρεπε να είναι στην κατανόηση του διαφορετικού και των διαφορετικών επιλογών. Υποστηρίζουν ότι πλέον το NBA θέλει έναν αστέρα να δηλώσει ότι είναι γκέι, κάποιον «που κανείς δεν θα μπορεί να περιθωριοποιήσει», ώστε να γίνει η εικόνα της καμπάνιας.\nΊσως η κίνηση του Ουέλτς βοηθήσει ώστε κάποια μέρα μια παρόμοια αποκάλυψη να πάρει τη θέση που της αξίζει στον επαγγελματικό αθλητισμό: να μην γίνει πρωτοσέλιδο, να μην σηκώσει συζήτηση, να μην χρειαστεί υποστήριξη και βοήθεια. Να περάσει απαρατήρητη, όπως θα έπρεπε να περνά κάθε προσωπική επιλογή. Ίσως κάποια μέρα να μη χρειαστεί καν ένας πρόεδρος, παίκτης ή προπονητής να δηλώσει δημοσίως ότι είναι γκέι μετά από σκληρή μάχη με τον εαυτό του. Ως τότε ο Ουέλτς ελπίζει: «Βλέπεις πόσο έχουμε προχωρήσει εδώ και 20 χρόνια, ως κοινωνία. Είναι απίστευτη πρόοδος. Η κοινωνία είναι μπροστά από τον επαγγελματικό αθλητισμό σε αυτό το θέμα, αλλά μου φαίνεται ότι η κατεύθυνση και το momentum στο οποίο είμαστε σήμερα θα μας οδηγήσει σε μια κοινωνία όπου αυτό δεν θα είναι σημαντικό».\nΗ καμπάνια του NBA με τους Χιλ-Ντάντλι


Τύποι σταθμών ηλεκτροπαραγωγής: λειτουργία και χρησιμότητα | Πράσινες Ανανεώσιμες Πηγές Ενέργειας\nΓερμανικό Portillo | 26/04/2022 12:00 | Συμβατικές ενέργειες\nΗ ηλεκτρική ενέργεια είναι ένα φυσικό φαινόμενο που μπορεί να συμβεί με διάφορους τρόπους μέσω των σταθμών παραγωγής ηλεκτρικής ενέργειας. Το ζήτημα της προέλευσης του ηλεκτρισμού δεν είναι απλό: για να χρησιμοποιηθεί ως ενέργεια, πρέπει να διανύσει πολύ δρόμο. Από την άλλη πλευρά, η παραγωγική τους ικανότητα και το επίπεδο απόδοσης, δηλαδή η ποσότητα ηλεκτρικής ενέργειας που μπορούν να παράγουν από τη μετατροπή της πρωτογενούς ενέργειας, θα εξαρτηθούν από τις πρώτες ύλες και την τεχνολογία που θα χρησιμοποιηθεί. Αυτός είναι ο λόγος για τον οποίο οι σταθμοί ηλεκτροπαραγωγής θα εξαρτώνται από την ενέργεια. Στην Ισπανία, το κύριο τύπους σταθμών παραγωγής ενέργειας Είναι θερμικά, πυρηνικά, ατμοσφαιρικά και ηλιακά φωτοβολταϊκά.\nΣε αυτό το άρθρο θα σας πούμε όλα όσα πρέπει να γνωρίζετε για τους διαφορετικούς τύπους σταθμών παραγωγής ενέργειας που υπάρχουν και τα χαρακτηριστικά τους.\n1 Τύποι σταθμών ηλεκτροπαραγωγής\n1.1 Θερμικό εργοστάσιο παραγωγής ενέργειας\n1.2 εργοστάσιο αιολικής ενέργειας\n1.3 ηλιακή μονάδα παραγωγής ενέργειας\n1.4 υδροηλεκτρικό εργοστάσιο\n1.5 παλιρροιακός σταθμός παραγωγής ενέργειας\n2 Πώς λειτουργούν οι τύποι των σταθμών παραγωγής ενέργειας\n3 Η σημασία ενός πυρηνικού αντιδραστήρα\nΟι τουρμπίνες αυτών των εγκαταστάσεων αρχίζουν να κινούνται λόγω των πίδακες ατμού υπό πίεση που λαμβάνονται με τη θέρμανση του νερού. Οι θερμοηλεκτρικοί σταθμοί παράγουν ηλεκτρική ενέργεια με διάφορους τρόπους: μεταξύ αυτών και θερμότητα\nΚλάσικο: Παίρνουν την ενέργειά τους από την καύση ορυκτών καυσίμων.\nΑπό βιομάζα: Παίρνουν την ενέργειά τους από την καύση δασών, τα αγροτικά υπολείμματα ή τις γνωστές ενεργειακές καλλιέργειες.\nΑπό την αποτέφρωση αστικών στερεών απορριμμάτων: Λαμβάνουν ενέργεια με την καύση των επεξεργασμένων απορριμμάτων.\nεργοστάσια πυρηνικής ενέργειας: Παράγουν ενέργεια μέσω της αντίδρασης σχάσης των ατόμων ουρανίου. Από την άλλη, οι ηλιακοί θερμοσίφωνες θερμαίνουν το νερό συγκεντρώνοντας την ενέργεια του ήλιου και, τέλος, τα γεωθερμικά φυτά εκμεταλλεύονται τη θερμότητα από το εσωτερικό της γης.\nΚαθώς ο άνεμος δρα στα πτερύγια της ανεμογεννήτριας, η τουρμπίνα σας κινείται. Για να γίνει αυτό, τοποθετείται ένας ρότορας με πολλά πτερύγια στο πάνω μέρος του πύργου, τα οποία είναι προσανατολισμένα προς την κατεύθυνση του ανέμου. Περιστρέφονται γύρω από έναν οριζόντιο άξονα που δρα στη γεννήτρια. Η λειτουργία του περιορίζεται από την ταχύτητα του ανέμου και τα αιολικά πάρκα απαιτούν μεγάλες εκτάσεις γης. Στην Ισπανία, από την άλλη, οι ώρες λειτουργίας της παραγωγής ηλεκτρικής ενέργειας είναι μεταξύ 20% και 30% του έτους, χαμηλή τιμή σε σχέση με τους θερμοηλεκτρικούς και πυρηνικούς σταθμούς, που αγγίζουν το 93%.\nΩστόσο, πρέπει να θυμόμαστε ότι είναι μια καθαρή πηγή ενέργειας και οι εγκαταστάσεις αυτές δεν προκαλούν καμία βλάβη στο περιβάλλον. Το αιολικό πάρκο που εγκαταστάθηκε στο λιμάνι του Μπιλμπάο στην Ponta Lucero παρήγαγε 7,1 εκατομμύρια kWh αιολικής ενέργειας στην Ισπανία τους πρώτους πέντε μήνες λειτουργίας του. Είναι πιο ωφέλιμο για αυτά τα πάρκα να χτίζονται δίπλα στη θάλασσα, αφού ο αέρας τείνει να κυκλοφορεί κατά ριπάς και είναι πιο σταθερός από ό,τι στην ξηρά.\nηλιακή μονάδα παραγωγής ενέργειας\nΥπάρχουν διάφοροι τύποι αυτών των σταθμών παραγωγής ενέργειας. Μεταξύ αυτών, οι ηλιακοί θερμοηλεκτρικοί σταθμοί εκμεταλλεύονται τη θερμότητα του ήλιου για να θερμάνουν το νερό και χρησιμοποιούν τον ατμό που παράγεται από τη θέρμανση για να μετακινήσουν τους στρόβιλους. Υπάρχουν και φωτοβολταϊκοί ηλιακοί σταθμοί, αφού Τα φωτοβολταϊκά κύτταρα είναι υπεύθυνα για τη μετατροπή της ηλιακής ενέργειας σε ηλεκτρική.. Στην Ισπανία έχουμε δύο σημαντικά εργοστάσια: τα φωτοβολταϊκά πάρκα Puertollano και Olmedilla de Alarcón. Και οι δύο βρίσκονται στην Castilla-La Mancha.\nΟι τουρμπίνες αυτών των εγκαταστάσεων οδηγούνται από τη ροή του νερού υψηλής ταχύτητας. Αυτά εκμεταλλεύονται τους καταρράκτες, είτε φυσικούς, δηλαδή ανώμαλους καταρράκτες και ποτάμια, είτε τεχνητούς καταρράκτες ενσωματωμένους σε δεξαμενές. Εκτός από την ηλεκτρική ενέργεια είναι ικανά να παράγουν, επίσης διαιρούνται ή ταξινομούνται ανάλογα με τη δύναμη που διαθέτουν. Στη μία πλευρά βρίσκονται τα μεγάλα υδροηλεκτρικά εργοστάσια, τα μικρά υδροηλεκτρικά και τα πολύ μικρά υδροηλεκτρικά εργοστάσια.\nΗ λειτουργία του έχει ομοιότητες με υδροηλεκτρικούς σταθμούς. Αλλά αυτά εκμεταλλεύονται τη διαφορά στη στάθμη της θάλασσας μεταξύ υψηλής και χαμηλής παλίρροιας. Παλιρροϊκοί σταθμοί ηλεκτροπαραγωγής θεωρούνται επίσης εκείνοι που εκμεταλλεύονται την κίνηση των κυμάτων για να μετακινήσουν τουρμπίνες. Από την άλλη, υπάρχουν και ωκεάνια ρεύματα, τα οποία εκμεταλλεύονται η κινητική ενέργεια των ωκεάνιων ρευμάτων ή του ωκεανού. Αυτή η προσέγγιση έχει μικρό περιβαλλοντικό αντίκτυπο επειδή δεν κατασκευάζονται φράγματα για να διαταράξουν το οικοσύστημα.\nΠώς λειτουργούν οι τύποι των σταθμών παραγωγής ενέργειας\nΘερμοηλεκτρικός σταθμός είναι ένας θερμοηλεκτρικός σταθμός του οποίου ο στόχος είναι η μετατροπή της θερμικής ενέργειας σε ηλεκτρική. Αυτή η μετατροπή γίνεται με έναν κύκλο τουρμπίνας ατμού/θερμικού νερού. Αυτός είναι ο κύκλος Rankine. Σε αυτή την περίπτωση, η πηγή ατμού θα παράγει τον ατμό που κινεί τον στρόβιλο.\nΈνας τύπος θερμοηλεκτρικής μονάδας είναι ο συνδυασμένος κύκλος. Σε μια μονάδα συνδυασμένου κύκλου υπάρχουν δύο θερμοδυναμικοί κύκλοι:\nΒρετονικός κύκλος. Αυτός ο κύκλος λειτουργεί με αεριοστρόβιλο καύσης, συνήθως φυσικό αέριο.\nΚύκλος Rankine. Αυτός είναι ένας συμβατικός κύκλος τουρμπίνας ατμού-νερού.\nΣε όλους τους θερμοηλεκτρικούς σταθμούς απαιτούνται τρία στοιχεία για την παραγωγή ηλεκτρικής ενέργειας:\nμια τουρμπίνα ατμού. Οι τουρμπίνες μετατρέπουν τη θερμική ενέργεια σε κινητική.\nΕναλλάκτης που μετατρέπει μηχανική ενέργεια σε ηλεκτρική ενέργεια.\nΜετασχηματιστής που διαμορφώνει το ρεύμα που λαμβάνεται σε εναλλασσόμενο ρεύμα με την επιθυμητή διαφορά δυναμικού.\nΗ σημασία ενός πυρηνικού αντιδραστήρα\nΈνας αντιδραστήρας σύντηξης είναι μια εγκατάσταση όπου λαμβάνουν χώρα αντιδράσεις πυρηνικής σύντηξης σε καύσιμο που αποτελείται από ισότοπα υδρογόνου (δευτέριο και τρίτιο), απελευθερώνοντας ενέργεια με τη μορφή θερμότητας, η οποία τότε μετατρέπεται σε ηλεκτρική ενέργεια.\nΕπί του παρόντος δεν υπάρχουν αντιδραστήρες σύντηξης που να μπορούν να συλλέγουν ηλεκτρική ενέργεια, αν και υπάρχουν ερευνητικές εγκαταστάσεις για τη μελέτη των αντιδράσεων σύντηξης και της τεχνολογίας που θα χρησιμοποιηθεί σε αυτές τις μονάδες στο μέλλον.\nΣτο μέλλον, οι αντιδραστήρες σύντηξης θα χωριστούν σε δύο τύπους: αυτά που χρησιμοποιούν μαγνητικό περιορισμό και αυτά που χρησιμοποιούν αδρανειακό περιορισμό. Ένας αντιδραστήρας μαγνητικής σύντηξης περιορισμού αποτελείται από τα ακόλουθα στοιχεία:\nΈνας θάλαμος αντίδρασης οριοθετημένος από μεταλλικό τοίχωμα.\nΥποθέτοντας ότι το καύσιμο στον θάλαμο αντίδρασης είναι δευτέριο-τρίτιο, ένα στρώμα υλικού που αποτελείται από λίθιο που αντλεί θερμότητα από τα μεταλλικά τοιχώματα και παράγει τρίτιο.\nΜερικά μεγάλα πηνία δημιουργούν μαγνητικά πεδία.\nΈνα είδος ακτινοπροστασίας.\nΟ αντιδραστήρας σύντηξης αδράνειας θα περιλαμβάνει:\nθάλαμος αντίδρασης, μικρότερο από το προηγούμενο, περιορίζεται επίσης από μεταλλικούς τοίχους.\nΧρησιμοποιείται για διευκολύνουν τη διείσδυση των σωματιδίων της δέσμης φωτός ή ιόντα από λέιζερ.\nΕλπίζω ότι με αυτές τις πληροφορίες μπορείτε να μάθετε περισσότερα για τους τύπους των σταθμών παραγωγής ενέργειας που υπάρχουν και τα χαρακτηριστικά τους.\nΠλήρης διαδρομή προς το άρθρο: Πράσινες ανανεώσιμες πηγές » Συμβατικές ενέργειες » Τύποι σταθμών ηλεκτροπαραγωγής\nΒιωσιμότητα: προϊόντα για εξοικονόμηση ενέργειας, νερού και πρώτων υλών


Αναστασίου: «Δώσαμε χαρά στους οπαδούς μας» | Panathinaikos24.gr\nΑναστασίου: «Δώσαμε χαρά στους οπαδούς μας»\nΓια την χαρά που έδωσαν οι πράσινοι μίλησε ο Γιάννης Αναστασίου στη συνέντευξη Τύπου. Αποστολή στη Θεσσ/νίκη: Πάνος Καραουλάνης.\nΑναλυτικά οι δηλώσεις Αναστασίου:\n«Κατ’αρχήν θέλω να δώσω συγχαρητήρια σε όλους. Έγινε ωραίο ματς, ήταν ένα ιδιαίτερα όμορφο ματς με ρυθμό που κρίθηκε στις λεπτομέρειες. Για μας που δεν είχαμε στη σύνθεση μας τους Μέντες, Μπεργκ, Ζέκα και τραυματία τον Σίλντενφελντ από το 30′, αυτή η νίκη έχει μεγάλη βαρύτητα λόγω απουσιών. Ήταν σημαντικό να μείνουμε κοντά στον ΠΑΟΚ και τώρα αποκτά μεγαλύτερη ενδιαφέρον το πρωτάθλημα».\nΠερί των κενών χώρων που βρήκε ο Παναθηναϊκός στην Τούμπα:\n«Ξέραμε ότι ο ΠΑΟΚ είναι ομάδα που παίζει επιθετικά εντός έδρας και παίρνει ρίσκο. Ήταν θέμα συγκέντρωσης να εκμεταλλευτούμε τους κενούς χώρους, ήταν ό,τι ακριβώς θέλαμε και καταφέραμε να σκοράρουμε στις κόντρες».\nAν έπαιζε ο Ατζαγκούν τραυματίας στο τέλος:\n«Ναι, είχε πρόβλημα τραυματισμού,δεν ξέρουμε τι έχει ο Ατζαγκούν, θα δούμε τι έχει, θα ξέρουμε περισσότερα αύριο, όταν θα τον δουν και οι γιατροί της ομάδας».\nΓια την κλήση του Ντίνα στην Εθνική:\n«Αυτή την ερώτηση πρέπει να την κάνετε στον Ρανιέρι. Είναι ένα παιδί που έχει δείξει διαφορετική εικόνα σε σχέση με την προηγούμενη σεζόν. Είναι πιο πειθαρχημένος, πιο ουσιαστικός, μπορεί να διασπάσει κλειστές άμυνες. Έχει χαρακτηριστικά που δύσκολα συναντάει κανείς σε Έλληνα ποδοσφαιριστές και τουλάχιστον έχει αγωνιστεί σε 10-12 ματς τη φετινή σεζόν. Όσο για τη μη χρησιμοποίηση του στο ντέρμπι με τον ΠΑΟΚ, είχαμε συγκεκριμένο πλάνο για το ματς, δεν μπορούσαμε να το αλλάξουμε επειδή ο Ντίνας κλήθηκε στην Εθνική».\n«Με την εικόνα που είχε ο ΠΑΟΚ δείχνει ότι μπορούσε να παίρνει αποτελέσματα και εντός και εκτός. Είναι ουσιαστικός φέτος, κυρίως εκτός έδρας. Σε τρία ματς μακριά από την Τούμπα έχει εννέα βαθμούς έναντι ενός πέρσι. Ο ΠΑΟΚ κέρδιζε, θα είχε πλεονέκτημα για το πρωτάθλημα. Είναι δίκαια πρώτος μέχρι τώρα. Ειδικά στα εκτός έδρας ματς είναι καλύτερος φέτος. Πιστεύω ότι θα έχει πολλές ανατροπές αυτό το πρωτάθλημα, πέφτουν 4 ομάδες, όλοι θα θέλουν βαθμούς».


Η Record γράφει για Ριμπέϊρο - RedNews.gr - Τα νέα του Ολυμπιακού\nΗ Record γράφει για Ριμπέϊρο\nΤο όνομα του Γιούρι Ριμπέιρο για μεταγραφικό στόχο του Ολυμπιακού αναφέρει η εφημερίδα Record της Πορτογαλίας. Ο 23χρονος αριστερός μπακ είχε “παίξει” πέρυσι και για την ΑΕΚ, χωρίς ωστόσο να προχωρήσει η υπόθεσή του.\n«Ο Πέδρο Μαρτίνς εξετάζει τον Γιούρι Ριμπέιρο». Αυτό αναφέρει σήμερα η εφημερίδα της Πορτογαλίας Record, σημειώνοντας την προσπάθεια του Ολυμπιακού να ενισχυθεί μετά την αποχώρηση του Τσιμίκα για την Λίβερπουλ, τονίζοντας ότι ήδη υπάρχουν διαπραγματεύσεις.\nΤο δημοσίευμα δεν αναφέρεται βέβαια στις αφίξεις Ραφίνια και Χολέμπας.\nΟ 23χρονος αριστερός οπισθοφύλακας, ο οποίος πρόσφατα είχε αναφερθεί και για την ΑΕΚ, αγωνίζεται στην Νόττιγχαμ Φόρεστ.\nΜάνατζερ Τράουκο: “Ο Ολυμπιακός παραμένει ως επιλογή”\nΚίνηση της Πόρτο για Σεμέδο


«Η χώρα σας είναι μέρος της ευρωπαϊκής ιστορίας και γεωγραφίας\n«Η χώρα σας είναι μέρος της ευρωπαϊκής ιστορίας και γεωγραφίας. Δεν ήρθα εδώ για να ανακοινώσω οριστική ημερομηνία ένταξης» τόνισε ο πρόεδρος της Κομισίον Ζ.Γιούνκερ στα Σκόπια, τη στιγμή που όλοι μιλούν για ευρωπαϊκές πιέσεις στην Αθήνα για λύση στο ζήτημα του ονοματολογικού της ΠΓΔΜ. Ο Γιούνκερ τόνισε την ανάγκη να συνεχιστουν οι διπραγματεύσεις με την Ελλάδα. Η Κομισιόν επιβεβαίωσε το ευρωπαϊκό μέλλον της χώρας, σχολιάζει Ζ. Ζάεφ.Με τη σημερινή (Κυριακή) επίσκεψή του στα Σκόπια και τη συνάντησή του με τον πρωθυπουργό της ΠΓΔΜ Ζόραν Ζάεφ, ο πρόεδρος της Ευρωπαϊκής Επιτροπής Ζαν-Κλοντ Γιούνκερ ξεκίνησε την περιοδεία του στα Δυτικά Βαλκάνια.\nΑνάγκη να λυθεί το θέμα του ονόματος με την Ελλάδα\nΖάεφ: Η Κομισιόν επιβεβαίωσε το ευρωπαϊκό μέλλον μας\nΝτιμιτροφ: Ιστορική η επίσκεψη Γιούνκερ\nΕπόμενος σταθμός της περιοδείας του κ. Γιούνκερ στα Δυτικά Βαλκάνια, που θα ολοκληρωθεί την 1η Μαρτίου, είναι τα Τίρανα, ενώ στη συνέχεια θα επισκεφτεί το Βελιγράδι, την Ποντγκόριτσα, το Σαράγεβο, την Πρίστινα και τη Σόφια.